text:
Nyawang nagara-nagara tatangga, kaayaan sagala aya, para pajabatna ramah kana sagala kahayang rakyatna, balaka na hal anggaran nagara, sagala pakasaban jang rakyat aya, nya rakyatna baragja, tara ngabantah kana sagala papatah nagara, antara nagara sarta rakyatna pada-pada wakca balaka kana sagala masalah, matak waas taya papadana.
“Ngan naha nagara saya…?!?!”
Kaayaanna nagara sakarat, para pajabat taya ras-rasan ka rakyatna, ngarancang anggaran kabablasan ngarah gampang ngabangsatna, rakyat sangsara alatan taya daya kana sagala papatah nagara, rakyat hayang kaya taya pakasaban, hayang jajan taya dana, sagala barang ngadaadak langka, kadaharan ngadadak marahal alatan bahan bakar carang datang, matak wajar… pas rakyat lapar hayang dahar ngan cacap kana jalantah jang masakna, da sagala barang marahal. Laaah…. matak haat.
Naha salah rakyat wakca balaka kana sagala kahayangna? Naha salah rakyat hayang bagja? Naha salah rakyat hayang sagala garampang, kaayaan aman, para pajabat nagara maca kana sagala kahayang rakyatna, balaka kana sagala hal masalah nagara. Matak waas ngabayangna.
“Na naha nagara saya…?!?!”
Kayaan rakyat kalah tambah sangsara, para pajabat tambah-tambah ngabangsatna, matak wajar kalah datang caah… “Payaaaah…!!!”
Filed under: Dasar Kehed, Jembar Emutan |


c: text/html

text:
Pasamakmuran Dominica FSX & P3D
Changelog Otomatis-installer diropéa ka vérsi 10
Pasamakmuran Dominica nyaéta hiji nagara jeung pulo di Nusantara Karibia, aya satengahna antara pulo Perancis Guadelup sarta Martinik.
tetempoan éndah tangka reproduces nu végetasi tropis sarta wewengkon padumukan ngaliwatan "autogen" rasa anu kuat sarta akut tina jéntré. Connoisseurs bakal cinta.
installer bakal ngarobah payil fsx.cfg (prepar3d.cfg) pesenan Anjeun pikeun ngaronjatkeun autogen (generasi otomatis objék). Lamun Anjeun hoyong uninstall tetempoan nu, installer bakal mulangkeun file fsx.cfg Anjeun (prepar3d.cfg).
informasi tambahan bisa kapanggih dina menu Mimitian Anjeun -> Tambah-ons Rikoooo -> Pasamakmuran Dominica FSX & P3D "
instalasi ieu 100% otomatis ku Rikoooo, Configurator bakal nanganan keur Anjeun ngadaptar jeung aktivasina tina tetempoan di hiber simulator .. Lamun uninstalling, installer bakal mulangkeun Konfigurasi Anjeun asalna.
Awas file badag 134 MB, Eta disarankeun pikeun ngagunakeun download akselerator software pikeun ngareureuhkeun jeung neruskeun di titik ditewak boga no kejutan (misalna FlashGet).
Penting, kumaha carana make tetempoan kitu? Mimiti hiber Anjeun ti "Canefield luar" (TDCF) Atawa "Melville Hall" (TDPD) Jadi husus dina seleksi titik awal pikeun FSX / P3D:
Boga hiber alus
Pasamakmuran Dominica FSX & P3D download

robotstxt: allowed

filter: keep


text:
Dijual Buku Antik dan Langka
Lalakon Pandawa Lima
Putra Pandawa ayeuna parantos ngadeg raja, kagungan nagara ku anjeun, nanging teu acan tibra manahna, pedah wewengkonna: teu sabaraha legana. Ku margi eta para saderek anu lima pada tawekal ngalegaan bawahan : Arjuna majeng ngaler, Bima ngetan, SadeWa ngidulan Nakula ngulon, Semihaji dina puseurna ngaheuyeuk dayeuh, nu minangka jadi rajana.
Barang parantos ngaraos jembar bawahan, lajeng Pandawa ngayakeun pesta ngaruat nagara, ngondang para raja manca-nagara, malah Korawa oge ti Astina dihaturanan linggih.
Der pesta rame taya papadana, kawantu pesta raja, sakalian bari nongtonkeun karaton anu nembe pisan parantos. Sabubarna pestaan Duryodana mah sareng Sringkuning, kapirai ibuna Duryodana, henteu enggal-enggal mulih ka Astina, ngendek heula di karaton saderek misanna, wireh hayang imeut kana unak-anikna karaton, anu sakitu matak hookeunana, turug-turug aya manah hoyong niru deuih.
Nanging salamina Duryodana di dinya teh, sanes matak leler kana kajudesan manahna, anggur sirik pidik ka saderek wuwuh-wuwuh, tina pedah asa kaelehkeun tur inggis kalindih deuih. Ari ka-wuwuh-wuwuh sering kenging wiwirang, kabitur kadusunanana.
Meh saban dinten jadi gugujon jadi gogonjakan para Pandawa, sumawonten na Bima mah, ngagumujengkeuna.na teh sareng akey-akeyan sagala, teu euleum-euleum nunjuk nganunan nu kaisieunan teh. Teu aja pisan ngomah-ngomahanana kana kawirang tamu teh, nja eta tina parantos pada ngandung ati ti tadina tea. Ari Duryodana neumbag kaca, atanapi ngarenjag ningali kalangkang ku anjeun, ku Bima enggal dilelewaan. Tina: Panyungsi Basa V. Karangan : Suria Diradja. ***
Artikel Sejenna :
Carita Wayang Bahasa Sunda - Ngadegna Amarta
Dongeng Sunda Si Rawing
Carita Wayang Bahasa Sunda Sugriwa jeung Subali
Pesta Kariaan di garut Jaman Baheula
Dongeng Sunda Sasakala Gunung Cupu Purwakarta
Dongeng Sunda Nyi Roro Kidul
Biografi Bahasa Sunda Oto Iskandar Dinata
Dongeng Sunda Baheula Si Dirun
Carita Budak Tukang Lalajo Wayang
Sejarah Bandung Dina Bahasa Sunda
Biografi Dewi Sartika Dina Bahasa Sunda
Dongeng Sunda Si Kabayan Hitut
Sejarah Tenun Majalaya Bahasa Sunda
Dijual Buku Antik dan Langka Sastra Sejarah Dll
Dijual Majalah Cetakan LamaDijual Buku Pelajaran Lawas
Saya JAY SETIAWAN
tinggal di kota Bandung. Selain iseng menulis di blog, juga menjual buku-buku bekas cetakan lama. Jika sahabat tertarik untuk memiliki buku-buku yang saya tawarkan, silahkan hubungi Call SMS WA : 0821 3029 2632. Trima kasih atas kunjungan dan attensinya.


text:
Ku Rachmat Taufiq Hidayat
TARÉKAH pikeun maheutkeun jeung nyebarkeun basa Sunda téh kudu dirarancang kalayan mayeng. Salian ti ku atikan katut pangajaran, ogé ku tulis tinulis rupaning buku widang tata basa, éjahan, rupaning istilah, kasusastran, jeung nyusun tur medalkeun kamus basa Sunda dina pirang-pirang wanda. Ku medalna rupaning wanda kamus, kabeungharan tur ajén basa Sunda diantebkeun dina widang leksikografi. Kapan dina budaya citak modern mah kamus téh minangka pakakas, lambang, jeung martabat hiji bangsa.
Kalumangsungan nyusun kamus basa Sunda téh karék hiji satengah abad, kurang leuwih, karéréanana éstining meunang usaha pribadi deuih. Mun nempo kana basa nu marenganana, copélna aya opat rupa kamus nu dipikawanoh, nyaéta Kamus Sunda-Inggris, Kamus Sunda Walanda, Kamus Sunda-Sunda, jeung Kamus Sunda-Indonésia.
Lamun dipaluruh tina sajarahna, “A Dictionary of the Sunda Language of Java” nu disusun ku Jonathan Rigg (ngawitan medal di Batavia: 1862) téh minangka kamus pangkolotna, Kamus Sunda-Inggris. Terus disusul ku S. Coolsma nu medalkeun “Soendaneesch-Hollandsch Woordenboek” (1884, 1913, 1930), Kamus Sunda Walanda; jeung “Hollandch-Soendaneesch Woordenboek” (1910), Kamus Walanda-Sunda.
Ari Kamus Sunda-Sunda jeung Kamus Sunda-Indonésia mah dimimitian ku Rd. Satjadibrata nu medalkeun “Kamus Basa Sunda” (1948, 1954, 2005) jeung “Kamus Sunda-Indonésia” (1942). Saterusna F.S. Eringa nu nyusun Kamus Sunda-Walanda kalayan judul “Soendaas-Nederlands Woordenboek” (1984) milu ngeuyeuban. Pon kitu kénéh Rd. Rabindranat Harjdadibrata nu nyusun “Sundanese-English Dictionary” (2003), Kamus Sunda-Inggris.
Salila 40 taun (1930-1970), R.A. Danadibrata nyusun Kamus Sunda-Sunda nu judulna “Kamus Basa Sunda”, karék bisa medal taun 2006. Jigana, sapapanjangna aya nu nyusun kamus, kakara sakali nu dipigawé ku hiji tim katut dialpukahan ku Lembaga Basa jeung Sastra Sunda, nyaéta “Kamus Umum Basa Sunda” (1975, 1980, 1985).
Éta téh minangka tuturus pikeun kamekaran leksiografi modern basa Sunda. Parandéné kitu, éta ogé nu matak jadi kahanjelu sabab geus ngabolékérkeun héngkérna karancagéan urang Sunda dina urusan nyusun kamus. Éta wé nu ngamimitian téh urang deungeun, kayaning Jonathan Rigg (urang Inggris) katut S. Coolsma jeung F.S. Eringa (urang Walanda). Urang Sunda mah kakara puluhan taun sabadana bisa kitu téh, kayaning Rd. Satjadibrata, Rd. Hardjadibrata, jeung R.A. Danadibrata.
Leuwih hanjelu deui, salila ieu, can kungsi aya rarancang nu pantes pikeun ngarévisi rupaning kamus nu tadi. Padahal tumuwuh jeung mekarna basa sunda téh kapan sakitu gancangna. Lima nepi ka sapuluh taun ka hareup mah kamus nu aya téh pasti geus kasebut tingaleun. Ku sabab kitu, tanwandé masarakat bakal miharep kana medalna kamus-kamus basa Sunda nu anyar.
Kasebut tingaleun téh sabab réa kekecapan anyar, boh pangaruh tina basa deungeun boh pangaruh tina basa nu patula patali jeung widang kaélmuan, nu can didokuméntasikeun. Basa Sunda téh bakal terus mekar kénéh, luyu jeung kamekaran élmu pangaweruh katut masarakat nu makéna. Ana kitu, sanajan aya kamus édisi heubeul nu disebut pang lengkepna, tetep baé bakal tingaleun.
Miang ti dinya, Penerbit Kiblat Buku Utama, Universitas Padjajaran (UNPAD), jeung Pusat Studi Sunda (PSS); rampak gawé rék nyusun tur medalkeun Kamus Besar Basa Sunda nu dibéré judul “Kamus Utama Basa Sunda”. Demi nu jadi udaganana nyaéta undakna préstasi tur ajén basa Sunda luyu jeung darajat basa indung. Lian ti éta, pikeun nuyun masarakat kana wangun basa Sunda nu bener tur hadé deuih.
Mun di nagri-nagri maju geus mibanda kamus nu pikareueuseun, upamana urang Inggris boga kamus Oxford; urang Amérika boga kamus Webster; urang Prancis boga kamu Larousse; urang Walanda boga kamus Van Dale; jeung urang Indonésia boga “Kamu Besar Bahasa Indonésia”; moal lila deui urang Sunda bakal boga “Kamus Utama Basa Sunda”. Mugia.


text:
Divisi Barisal
Divisi Barisal (Basa Benggala: বরিশাল বিভাগ) nyaéta salah sahiji divisi di Bangladés. Divisi ieu wawatesan jeung Divisi Dhaka di kalér, Teluk Benggala di kidul, Divisi Chittagong di wétan, sarta Divisi Khulna di kulon. Ibu kotana, Kota Barisal, aya di Délta Walungan Gangga (Padma).
Distrik[édit | édit sumber]
Divisi Barisal dibagi kana 6 distrik (zila) (ngawengku 39 upazila). Unit pamaréntahan nu leuwih leutikna nyaéta 353 union parishad, 3.159 mouza, 12 munisipalitas, 25 distrik kota, sareng 4.163 désa.
Sumber jeung rujukan[édit | édit sumber]
- Badan Statistik Bangladés


text:
panalungtikan sosial dina umur digital raises isu etika anyar. Tapi, isu ieu teu insurmountable. Lamun urang, salaku masarakat, bisa ngamekarkeun babarengan norma etika jeung standar nu dirojong boh ku panalungtik jeung masarakat, mangka urang bisa abah kamampuhan tina umur digital cara anu tanggung jawab jeung mangpaat pikeun masarakat. bab ieu ngagambarkeun usaha mah pindah urang arah éta, sarta ngarasa aya konci bakal pikeun panalungtik pikeun ngadopsi pamikiran prinsip basis, sedengkeun neraskeun nuturkeun aturan hade.
Dina watesan lingkup, bab ieu geus fokus kana sudut pandang hiji panalungtik individu néangan pangaweruh generalizable. Salaku kitu, eta daun kaluar patarosan penting ngeunaan kamajuan ka sistem pangawasan etika panalungtikan; patarosan ngeunaan pangaturan koleksi jeung pamakéan data ku pausahaan; jeung patarosan ngeunaan panjagaan massa ku pamaréntah. Ieu patarosan nu sejenna mangrupakeun écés kompléks jeung hésé, tapi mah harepan yén sababaraha tina gagasan ti étika panalungtikan bakal mantuan dina ieu konteks sejenna.


text:
DINA carpon karangan Sri Guntari—nu midang dina HU Tribun Jabar tanggal 30, 31 Agustus nepi ka tanggal 1 Séptémber 2016—teu kungsi kasebut kecap “sisit” jeung “kadal”, ari lain dina judulna mah; “Sisit Kadal”. Enya da horéng sisit kadal di dinya mah paribasa.
Kamus Basa Sunda kénging nyusun R.A. Danadibrata, nyatet sisit kadal kalayan harti “euweuh milik, goréng darajat, goréng milik”; sabalikna tina paribasa sisit kancra. Tumerapna éta paribasa, saur R. Satjadibrata dina Kamus Basa Sunda, ka “jelema nu ngarasa goréng milik”. Atuh nu kakolom kana paribasa sisit kadal téh (meureun) bisa waé jalma nu saenyana mah hadé milikna, ngan pédah teu kitu cék pangrasana.
Nepi ka anggeus, teu pati écés saha saenyana nu keuna ku paribasa sisit kadal mungguh pangarang téh. Naha si tokoh kuring nu teu laksana kawin ka Andra, atawa Andra nu cilaka nepi ka palastra? Bisa jadi duanana!
Tapi mun ngagugu kana katerangan R. Satjadibrata téa, bisa waé nu keuna ku paribasa sisit kadal téh si kuring wungkul, kétang. Sabab, upamana, najan terus kawin ka lalaki nu bageur tur nyaaheun ka manéhna, rumah tanggana gé runtut rawut taya pisan kuciwana; boa haté si kuring mah tetep “ngarasa goréng milik” da keukeuh maskét ka Andra.
Sagédéngeun éta perkara, sakuringeun mah aya sababaraha bagian nu kurang kaharti tina carpon “Sisit Kadal” téh. Kahiji, kecap “raca” jeung “rangseb” dina kalimah: “… panonna raca karangseb kaca”. Saur R. Satjadibrata, raca téh “pinuh ku gurat-gurat nu teu puguh aturanana, sabab keuna ku barang teuas”; mun rangseb sarua jeung rungseb, “loba cucukna (daging tawés jst.)”.
Jadi, dina kontéks panon, henteu pas mun pangarang ngagunakeun kecap “raca” jeung “rangseb” dina sakalimah. Lamun nu raca téa kongkolak panon mah, lain bolana, masih kénéh mungkin. Naha? Sabab di antara sakabéh anggahota badan manusa, kongkolak panon boga daya répléks pikeun beunta jeung peureum nu kacida cepetna. Tong boro dina kajadian beus ragrag ka jurang, dalah sakalieun aya nu ngolébat ti kajauhan gé panon mah sok hideng miheulaan peureum, lin? Kajaba mun si korban saméméhna geus maot bolotot mantén, terus kakoét ku kaca mobil.
Kadua, dina paragraf kadalapan, kacaritakeun adegan nu nyeuleukeuteuk seuri, ari si kuring andéprok bari tatahar geusan ngistrika hareupeun télépisi. Disusul ku katerangan yén si kuring “geus meunang satengahna ngistrika baju keur saminggueun téh”. Pék wé pikir, ongkoh kakara gé tatahar tilam, tapi ngistrika baju mah bet geus meunang réa(?).
Katilu, bisa jadi ieu nu kawilang penting, nyaéta masalah logika katerangan waktu. Urang anggap baé waktuna poé Minggu. Naha? Aya tilu pituduh nu kawilang kuat. Kahiji, salaki si kuring nu sapopoé aya di imah. Kadua, si kuring ngistrika pakéan keur pakéeun sakulawarga saminggueun. Katilu, di antara pakéan nu diistrika téh “saragam sakola barudak katut saragam dines salaki”. Hartina, dina poé éta kulawarga si kuring keur peré: salakina teu ka kantor, budakna teu sakola.
Lebah mana atuh masalahna? Tangtu baé lebah tayangan berita dina télépisi. Cing, kira-kira, jam sabaraha éta berita téh holna? Anggap wé cenah jam tilu—da sétingna gé antara jam dua nepi ka jam opat—nyaéta dina program maneuh acara tayangan berita nu holna unggal sajam sakali ampir di unggal saluran télépisi. Nu matak teu kaharti, ongkoh si kuring téh manco hareupeun télépisi ti isuk jedur, naha atuh kakara meunang berita kacilakaan—nu lumangsung isuk-isuk—jam tilu?
Pangarang jiga nu poho—da piraku ari teu nyaho pisan mah—mun unggal tengah poé ampir sakabéh saluran télépisi boga program acara tayangan berita. Jaba waktuna leuwih lila, paling péndék gé satengah jam, cukup keur méré katerangan nu leuwih réa; béda jeung berita nu holna sajam sakali bari dina waktu ngan memenitan. Awak média piraku deui nepi ka elat ngaberitakeun!
Nyéta atuh pangarang “Sisit Kadal” téh anteng teuing nyaritakeun si kuring nu ngumbar lamunan. Coba mun leuwih ditél ngaguar sabab-musabab ragragna beus ka jurang. Kateranganana mah bisa ti saksi mata, aparat kapolisian, tim SAR, atawa ti saha baé nu luyu jeung bidangna; da korban mah taya nu salamet.
“Is, carpon mah da lain karya jurnalistik!” meureun aya nu nyempad kitu. Mémang bener! Ngan, sahenteuna, data nu holna tina produk jurnalistik beunang dipaké ku pangarang sangkan “tanaga” karanganana leuwih rosa. Teu kudu lega-lega, néros baé kana haliah infrastruktur, upamana. Miang tina éta musibah pangarang bisa laluasa ngasupkeun kritik, boh ka pamaréntah boh ka nu maké jalan nu (beuki) sarwa kurang sabar.
Sawatara taun ka tukang, di sababaraha titik ngajeblag spanduk “Jalan Mulus, Ékonomi Lancar”; tangtu aya poto icon-na ogé. Carpon “Sisit Kadal” mungkin pisan mun dipaké négasi keur kalimah dina spanduk téa—bari ngingetan deui nu gaduh pokalna bisi hilapeun. Enya, pikeun kalancaran ékonomi, jalan téh teu cukup ku leucir wungkul; tapi kudu lega (kateuteuari leucir gé ari macét can kaungkulan kénéh mah) jeung aman keur nu makéna.
Kumaha carana? Pedar baé yén musabab ragragna beus téh awak jalan nu heureut. Lebah tikungan, beus kabeneran perewis jeung beus deui. Sabab nyingkahan tabrakan, si supir méngparkeun laju beus, ngan orokaya teu katahan, beus kalah brus ka jurang. Atawa kumaha baé carana mah nu leuwih laluasa, asal pokona negeskeun yén sabenerna mah fasilitas trasportasi di urang téh can pati méré kaamanan ka nu makéna: pewasat, ragrag; kapal, titeuleum; karéta api, tiguling; mobil jeung motor sumawonna.
Tapi lain hartina lalakon antara si kuring jeung Andra kudu dipiceun. Maksud téh sangkan karya sastra teu mopohokeun dinamika sosial “kekinian” nu lumangsung di sabudeureun pangarang. Naon anéhna atuh teu tulus kawin gara-gara salah sahiji ti calonna midua haté, atawa bobogohan jeung si A ari kawin ka si B; padahal si A jeung si B téh sobat dalit.
Balas anteng teuing ngumbar lamunan deuih, pangarang pohoeun muter deui pakakas “pengaturan” panas istrika. Saméméh nimu berita nu pikangangreseun téh istrika disetél heula sangkan teu panas teuing. Logikana, meureun lila-kalilaan mah istrika téh jadi kurang panas. Mun hayang panas deui, perlu diputer deui.
Lian ti éta, pangarang kurang “daya humor”. Dina kaayaan ngalamun sakitu lilana bari ngistrika, piraku taya kajadian nu matak pikaseurieun? Nu leumpang aya titajong atawa nabrakna (upamana kana tihang), nu nyetir aya ngagaléongna, nu nulis aya ngacaprukna; dibéré ngalamun mah. Piraku nu ngistrika teu katodél pingping-pingping acan?
–Midang dina Harian Tribun Jabar édisi Saptu ping 17 Séptémber 2016–


text:
MJ Nyerat :
Perkara raden jeung sajabana,
Ari dongengna mah, kieu….sugan ieu ge
…..
“Sistem di Arab mah duka tah. Tapi mun ngaitkeun ka sebutan ka Nabi, tangtu teu nyambung jeung urusan feodalisme, sabab Nabi asa teu kasebut raja Arab, sanajan beliau oge asana memang jadi pamingpin “nagara” Madinah oge. Cek nu kungsi gawe di arab, urang arab mah teu aya istilah sebutan nu ngaharib-harib ka raden atawa sebutan menak.
Habib jeung Sayid
Habib jeung Sayid, sebut we sesebutan pikeun manusa nu mulya, konteksna lain, malah lucu atawa romantis mun nempo hartina langsung. Habib teh asana kabogoh atawa nu pikanyaah. Yang tersayang atawa yang tercinta, cara Ya Habibie Ya Muhammad- Yang tercinta, (nabi) Muhammad. Cek nu kungsi jadi TKI di KSA (Kingdom of Saudi Arabia, ngaran resmi arab saudi) Sayid mah rada sarimbag jeung Tuan atawa Bapak atawa Mr. Nya sigana aya harti yang terhormat tea mun di urang mah.”
——//
Numawi mang Jamal, anu nyebatkeun Sayyid=Raden etateh urang Iran (janten sanes simkuring “ngaharib-harib”), turunan kangjeng Nabi SAW, dimana di Iran mah atanapi anu nyepeng Madzhab Syi’ah panghurmatan sebatan eta teh diarangge keneh. pon Kitu di Arab Saudi oge anu ngamadzhab Syi’ah mah diarangge, pun Bibi kawitna TKW teras ditikah ku Urang Arab margi Bojona tos ngantukeun, gelar sebatan panghurmatan teh benten-benten, tapi tetep saurnah upami aya lulungsur/runtuyan ti Ahlul Baet(Keluarga Nabi)-mah sok disebat Sayyid ku panganut Madzhab Syi’ah, boh kaya/miskin eta jalmina teh.
Upami nilik kana sejarah Kanjeng Nabi gumelar lahir ti kulawarga anu sederhana pisan tur para Ulama-ulama anu ngaranggo sebatan Sayyid hampir sadayana sanes jalmi “Bisnisman”/teu Jegud. Sebatan Sayyid sakaterang simkuring sanes hartos Bapak/Mr/Tuan, margi sebatan Bapak/Mr mah aya anu langkung lumrah Abu Tholib, Yaa Aba Tholib.
Waktos acara Sillaturahmi (Kempelan Kulawargi), wargi anu ti urang Arab Saudi tadi, nyauran ka pun Bapak teh sanes Sayyid Adang/Ya Aba Adang, tapi nyauran ka pun Bapak teh : Ya Aba Yusuf :
ari Adang nami pun Bapak (Alm)
ari Yusuf, lanceuk simkuring pang gedena.
Kabiasaan urang Arab Saudi mah tara nyebat nami langsung, tapi nami putra pang ageungna, Yaa Aba Yusuf, sedengkeun upami sebatan Sayyid lazimna diteraskeun kunamina, Sayyidina Muhammad.
Sayyid diteraskeun ku Nami anu di tujuna.
Abun=Bapak/Tuan/Mr diteraskeun ku Nami Budak pang gedena.
Kuhal sakitu nguping wartos ti Urang Iran yen Sayyid=Raden, simkuring teh asa cocok pisan. Upami Sayyid mangrupikeun sebatan nuduhkeun kamulyaan boh dina Elmuna/Akhlakna, naha ari sebatan Raden nuduhkeun kamulyaan heunteu??? atanapi Warisan wae ti Walana???. Simkuring sapuk pisan sareng kang Jamal (MJ), yen Raden teh tina Raha Dian (Getih Suci).
RADEN=Raha Dian (Getih Suci), memang teuaya dina naskah kuno sunda mah…, ayana gelar Raden kabeh dieunakeun, margi memeh aya gelar Raden, nami-nami karuhun sunda/raja-raja sunda sok nganggo gelar ka Elmuannana, contona Sanghiyang (Jalmi anu parantos Mampu Ngahiyang/Tilem) atanapi PRABU SILIWANGI (SILIH WANGI), Raja anu parantos ngajarkeun Elmu tur Akhlakna pikeun Silih Sengitan jeung papada, teu luhur teu handap pikeun Silih Asah, Silih Asuh, Silih Asih. Jalmi anu parantos ngahijikeun sababaraha Karajaan tur nentremkeun Rahayatna di pasihan gelar/pada nyarebat Prabu Silih Wangi. aya ling bacaan perkawis Siliwangi=Silihwangi https://sukapura.wordpress.com/2008/07/01/siliwangisilihwangi/#more-92
Nilik sajarah sunda kabeh dieunakeun, Sajarah Cianjur, Garut, Sukapura, Subang, Purwakarta gelar anu dipaparinan/sebatan Raden nyaeta kanggo jalmi anu parantos berjuang dina bebeneran (Wani Pati-Batur Bagja) merangan Penjajah, sok sanajan teu di tempelkeun ku Karajaan ti Mataram oge, merangan Penjajah anu loba nyangsarakeun rahyatna, tangtu Getihna teh Suci alias SYAHID (sebutan pejuang Islam mah) ieu panginten anu disebat Raha Dian tea/Getih Suci.
Sebatan Raha Dian (Raden) ieu dilungsurkeun kana ngaran anak incuna, supaya dijadikeun du’a pikeun nuluykeun perjuangan luluhurna nyaeta Kudu Wani Pati pikeun Kabagjaan Balarea, teu Luhur teu Handap, Teu Jegud teu Miskin. Upami ningali sajarah sukapura (Sumber ti Ketua Komisi Sejarah, Yayasan Sukapura), dugi ka kiwari hektaran sawah warisan (Wakaf Sukapura), hasil tatanenna di pasihkeun ka masyarakat anu kirang mampu di sabudeureun kota/kabupaten Tasikmalaya (Khususna).
Timana Hektaran Sawah eta teh??? Naha kenging ngagalehan ku pedah Jegud???
Sanes.., Saurnah kenging ngarampas deui ti Walana anu tos di cepeng, di olah ku Walana mangpuluh bahkan ratus tahun.
Kusaha ngawitannana di Sukapura ieu???
Saurnah anu Mimpin berjuang ngusir panjajah teh, Raden Wira Wangsa gelarna Wira Adeg Daha I (Wira Dadaha I). pon kitu deui di Cianjur Raden Wiratanudatar jsb.
Upami ningal ti luluhurna Sukapura, Raden Wira Wangsa teh lungsuran ti Eyang Padarek (Makamna di Padarek Singaparna) anu mulih deui ka Tatar Sukapura kawit ti Mataram milari karuhunna di tatar para hiyangan, Janten Raja Pajajaran+Raja Mataram teh upami dijugjugmah adi lanceuk (masih keneh dulur sadarah Sunda). Kahartos upami timataram nyematkeun Raden teh, salianti berjuang nyata pikeun balarea, katambih ku ikatan kulawarga tea.
Tah…tah…upami ningal kana sajarah eta sareng hartos tina kecap Raden (Raha Dian) Getih Suci (Wani Pati Batur Bagja) asa patojaiah upami disebatkeun yen sebatan Raden teh warisan Penjajah Walana (pangaruh Peodal). Ieu nu janten simkuring ngemut…heheh 🙂
Simkuring sok mikir deui, ti iraha sebatan Raden teh di identikeun sareng Jalmi anu Jaregud???, pangaruhna Jalma anu teu Jegud (kabeneran pakayana pas-pasan) malah katalangsara tur padahal ku luluhurna ditempelan ngaran Raden, antukna diganti kapangadilan supaya dina KTP/Akte kalahirannana ulah ngangge Raden da era tea, alias teu Jegud.
…oooh mereun ieu pangaruh tina KAPITALIS tea,nyata ari kitu mah budaya urang sunda teh eleh ku paham Kapitalis…anu ngukur sagala rupa teh ku ukuran harta banda.
Le-ehna sebatan Sayyid di masyarakat Arab Saudi ayeuan khususna anu sanes Madzhab Syi’ah, sebatan pikeun turunan Kanjeng Nabi SAW, ieu teu leupas tina burem-na sajarah Islam, tikawit kangjeng Nabi SAW wafat, Incu Kanjeng Nabi Sayyid Imam Husain di teuk-teuk mastakana, di arak-arak ngurilingan kota Karbala (Iraq), nya kocap singkatnamah dugi ka Iran ayeuna ngungsina, susulumputan tur sumebarna turunan ti kanjeng Nabi teh.
Rusiahna tiasa ngadeg dugi kayakaeun Revolusi Islam Iran, tiantawisna mayoritas masyarakat leuwih hurmat+Satia ka Sayyid-Sayyid/Para Imamna tinimang ka Pamarentahan anu Keji tea. Aya bacaan bubuka perkawis Revolusi Iran https://sukapura.wordpress.com/2008/07/01/rahbar-dan-revolusi-islam-iran/#more-105
Eta mah salah sawios hikmah tina ngagunakeun Sayyid di Nagara tatangga anu kahartos ku simkuring, tantos benten upami sareng hikmah tina ngagunakeun Raden (Raha Dian) Wani Pati pikeun Kabagjaan Balarea di Tatar Nusantara mah….heheh 🙂
Panghurmatan sebatan nami Sayyid ngawitan leeh, diakibatkeun ku Politik Kapamimpinan (Kholifah Islam). Panghurmatan sebatan nami Raden ngawitan leeh, diakibatkeun ku Politik Penjajah Adu Domba tea.
Duanana sebatan nami eta, nuduhkeun kana Kamulyaan.
Sakitu emutan simkuring teh, hapunten sanes bade wawantunan, mung tadi oge aya pasualan anu jadi pamikiran simkuring…
hapunten anu kasuhun
baktos
Agus Wirabudiman
di Milis uransunda@yahoogroups.com, kisunda@yahoogroups.com


text:
Dina artikel analitik ieu, disusun pilihan fakta metot ngeunaan lovemaking di nagara béda. Ulah rék bersantai sarta ngamangpaatkeun wisata Seks atawa gawé bareng pikeun pindah ka nagara sejen? Pastikeun maca sakabéh ngadadak, informasi ieu baris mantuan anjeun pikeun manggihan pasangan atawa ulah kasalahan.
Cina
Hayu urang mimitian ku Cina. lalaki Cina domestik ngan sirik, sabab dina statistik dina bodo ragrag Cina ngeunaan mitra seksual 20! Ieu ogé diitung rata waktos kelamin di nagara ieu, nu éta ngeunaan 20 menit. Dina Karajaan Tengah ngeunaan 10 persén warga make Toys salila kelamin, sarta 24% tina mitra teu kapikiran nempo bahan porno.
Anjeun kagungan gambaran yén awéwé Cina anu liberated na sadia? Meureun éta, tapi leuwih ti 60% urang Cina teu nyaho kumaha carana ngajaga diri tina AIDS jeung panyakit séjénna nu patali jeung kelamin. Kondom, nu ngahasilkeun di parusahaan Cina Jizzbons nangtung dina 80% langkung mirah ti produk sarupa, tapi kualitas nu pisan kirang - di 30% kasus éta jumlah hiji produk karét ngarecah. Kudu ati lamun meuli contraceptives.
Brazil
Dina sagala hirupna hiji lalaki Brasil boga kelamin jeung rata-rata pasangan 15. Panjang rata sanggama mangrupakeun 19,6 menit. Ngeunaan Toys kelamin weruh 21% populasi. Ampir unggal sababaraha dewasa séksual teu ngalawan diajar postures anyar bari nonton pilem porno.
Najan kapercayaan umum yen katresna Brasil paling liberated, pamadegan religius rampant nagara urang sarta dangong ketat arah chastity. Numutkeun statistik, kalolobaan katresna nikah virgins, tapi moal saméméh maranéhna Resort ka anal tur lisan kelamin, nu teu mangaruhan status "polos" maranéhanana.
Jepang
Di dieu kaayaan rada goréng. Dina salah sahiji pasangan akun 13 awéwé. Waktu rata spent dina kelamin Jepang nyaeta 15 menit. Sanajan kitu, méh saréréa migunakeun Toys kelamin nalika kelamin - 33%. Kahareupna 49% pasangan resep lalajo porno jeung mitra maranéhanana. Dina majalah Jepang tiasa gampil Ngaiklan kaulinan kelamin, ampir unggal koran boga kolom érotis. The karakter paling populér pikeun kaulinan peran-maén di Jepang nu dianggap "randa daya teu upaya".
Amérika Sarikat
Di nagara ieu, salah sahiji lalaki kudu 10 awéwé. Rata lilana sanggama - menit 19. Porno cinta di Amérika, 56% lalajo eta rutin. Kahareupna nu Toys kelamin teu tanpa nengetan alatan - 46% pasangan make eta dina joys maranéhanana. Di momen, pamarentahan nagara ieu geus invested loba duit ngamajukeun tampikan hubungan seksual sateuacan nikah. Sanajan kitu, statistik ngabuktikeun sabalikna - jalma anu tetep virginity maranéhanana resmi (sakumaha dina kasus kalawan Brasil) mindeng ngangluh kasakit dikirimkeun séksual. Aranjeunna keur aya di kelamin anal tur lisan kelamin, sarta sanggeus kawinan, ulah make contraceptives.
Aprika Kidul
Di nagara ieu, 60% populasi nu hiji avid porno! Ieu kudu dicatet yén naon nu disebut komuni di Afrika Kidul, nagara Éropa bisa dianggap salaku pelecehan seksual. Ampir pakewuh kapaksa kudu bandung di gaw nu. Anu masih bakal jadi nanaon, tapi rahayat nagara ieu mangrupakeun sikap pisan négatip mun kondom, kusabab naon Afrika Kidul geus meunang lima nagara paling kainféksi ku kasakit dikirimkeun séksual. Numutkeun statistik, unggal awéwé katilu, anu umur teu ngaleuwihan 25 taun, jadi korban perkosaan.
India
Sugan ieu teh nagara paling éléh di dunya. Salila hirupna, nu hina India nya ukur 4 katresna. Ngeunaan Toys kelamin kadenge ukur 8 persén nu nyicingan, sarta ningali video porno sagala 22%. Tapi, ampir unggal nu nyicingan India sahenteuna sakali ngadatangan kota depraved disebut courtesans, dimana maranéhna hirup éksklusif awéwé ngaruksak.
Ngelingan yen baheula peradaban ieu masihan dunya buku éndah "Kama Sutra". Pikeun tanggal, karapihan reigns di nagara éta. Meunangkeun nikah ngan parawan. Sanajan kitu, Hindu percaya ka meunang sababaraha pangaweruh ngeunaan sex perlu pikeun sakabéh. Malah sababaraha sakola nampa sababaraha kanyaho seksual.


text:
Jumat, 18 Februari 2011
Seuri Kuring
Ukur serengeh ieu nu kukuring di pi boga
Eweh nu lian ... da ukur ieu nu kukuring di pi kaboga ,,,,
Nutup sedih nyimutan kapeurih
Nutup bungah nyimutan bagea
Nya ukur ku seuri ......
Tapi da syukur kuring bisa seuri
Tapi da alhamdulilah seuri ieu ngandung ibadah
Langganan: Posting Komentar (Atom)
PADARINGAN
Ku Budaya Urang Napak Ku Budaya Urang Ngapak
Simkuring
- KASUNDAAN
- Sumedang, Jawa Barat, Indonesia
- Sampurasun Salam pangwanoh kasadayana ... teupangkeun simkuring sibudak angon ti sumedang sanes agul ku payung butut sanes oces ku karung soek ngan ukur nyimpenan arsip kolot urang bahela teungarasa asa pangpinterna teu ngarasa asa pangnyundana... tpi ngaraos nyaah kana kasundaan nana bilih aya catur nu teu matut hapunteun da simkuring mah nuju di ajar Cag Pun Budak Angon Rampes


text:
Hasil Pencarian
Hasil pencarian untuk kata kunci residen (17)
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.
- PAPAGON HIRUP URANG SUNDA YANG BERSUMBER DARI KEARIFAN BUDAYA CIANJUROleh : H.R. Hidayat Suryalaga
28 Jun 2005 - 2:31 pm
Berkisah tentang wilayah Cianjur, akan membawa kita kembali ke masa-masa awal, ketika kearifan para leluhur Tatar Cianjur sangat mewarnai pandangan hidup dan memberi arah perjalanan peradaban masyarakat Tatar Sunda pada umumnya. Keadaan ini terjadi terutama ketika dayeuh Cianjur ditentukan sebagai Ibu Kota Karesidenan Priangan (tahun 1816 s/d 1864 M)*). Untuk menentukan suatu tempat menjadi ibu kota Karesidenan, tentu setelah diadakan penelitian yang cermat mengenai potensi yang dikandung wilayah tsb. Pontensi itu mungkin saja di berbagai bidang, yang pada masa belum lama berselang disebut kajian berdasarkan ipoleksosbudhankam - religi serta pada masa otonomi daerah seperti sekarang mengacu kepada Visi dan Misi Prov. Jawa Barat tahun 2010 dengan 6 core kebijakan.
- ERRY RIYANA HARDJAPAMEKAS"Kade Hirup ulah Kabawa ku Sakaba-kaba, jeung Ulah Jarambah Teuing" (Meunang Jarambah tapi ulah Katutuluyan)
16 Jun 2003 - 2:16 am
Tokoh yang kami tampilkan ke hadapan sidang pembaca SundaNet.Com kali ini dikenal memiliki banyak jabatan yang dipercayakan kepadanya, aktif di berbagai organisasi serta kental kasundaannya. Beliau adalah bapak Erry Riyana Hardjapamekas.
Erry Riyana Hardjapamekas, dilahirkan di Bandung pada tanggal 5 September 1949, putera pasangan Bapak Sobri Hardjapamekas dengan Ibu T.Djuaedah. Erry yang beristrikan Ibu Yanie Netty Budiarti ini memperoleh gelar Sarjana Ekonomi bidang Akuntansi dari Universitas Padjadjaran Bandung pada tahun 1978. Tercatat dalam salah satu aktivitasnya, Erry pernah mengikuti Executive Education Program on "Corporate Financial Management" di Harvard Business School, tahun 1992, serta mengikuti berbagai seminar, lokakarya, dan konferensi, baik sebagai peserta maupun pembicara.
- Misi Seni Ka Luar Negri, Antara Potensi Jeung PromosiKu: Nano S.
7 Jan 2003 - 12:20 am
Taun genep puluhan mun aya misi seni kasenian Sunda ka luar negri, biasana sok diwakilan ku seni tari, pangpana tarian karya ti Tjetje Somantri. Nu jadi panangkesna ti Jawatan Kabudayaan, salaku lembaga pamarentah nu gede wibawana ka balarea, pangpangna keur para seniman. Para penari anu dipilih keur jadi anggota misi kesenian, tangtu wae lolobana para penari anu sok latihan ti Jawatan Kabudayaan, kitu deui para pangrawitna (nayaga). Kusabab eta misi kesenian teh digabung jeung kesenian daerah sejen, anggotana biasana tara pati loba, komo pangrawitna mah dipilih nu pokona bae. Upamana juru kendang, rebab, jeung sabaraha urang tambahanana. Kakuranganana sok dibantuan ku seniman Jawa, anu biasana leuwih kumplit anggotana. Ngaran misi kesenian sok disebut misi kesenian kepresidenan, sebab ieu kagiatan teh mangrupa wakil nagara Indonesia, dina ngarakutkeun hubungan jeung nagara luar, kaasup upaya mintonkeun kabinangkitan kasenian di Indonesia anu Bhineka Tunggal Ika. Salian keur kagiatan misi seni ka luar negri, ti Jawa Barat oge remeh ngeusian acara di istana negara keur ngahibur para tamu ti luar negri. Para penari anu sok mindeng di istana negara, biasana sok meunang landihan penari istana.
- UPACARA MEMAYU DI TRUSMI CIREBON
19 Jun 2002 - 6:13 am
Cirebon merupakan salah satu Kota Budaya di Pulau Jawa yang terletak disebelah Utara ujung paling Timur Propinsi Jawa Barat. Dewasa ini yang dinamakan daerah Cirebon adalah wilayah bekas Keresidenan Cirebon yang terdiri dari Kabupaten Cirebon, Kuningan, Majalengka, Indramayu dan Kotamadya Cirebon.
Trusmi adalah salah satu kota yang terdapat di Daerah Cirebon, yang dikenal dengan penghasil batiknya. Trusmi ini merupakan tempat tinggal Ki Gedeng (Panembahan) Trusmi, kepala serikat mistis tariqah.


text:
Dina Lapak
Fiksimini Basa Sunda
Fikmin # Sugan Jègèr #
Gogodeg teu mèrè lawang, awak badag nulak cangkèng kaciri gedè wawanèn. Asa ciut hatè nempo tato naleungeunna boa-boa ieu jègèr taman lawang.
Kuring leumpang mipir bari tungkul bangun hariwang sieun jeung sieun èta jalma rèk boga niat jahat.
“Sing bageur sing bageur” gerentes hatè kuring bari rada ngarayap leumpang keuyeup terus mipir.
Teu disangka teu dinyana pas gigireun manèhna èta jalma nepak imbit kuring bari nyarita.
” Cin, mampir dong !”
Èh bedul tèh sugan heueuh jègèr hanas kuring geus hariwang.
“Amit-amit..” cekèng bari ngabecir.


text:
30 Pébruari
30 Pébruari aya dina sababaraha almenak, tapi euweuh dina kalénder Grégori, sabab Pébruari ukur boga 28 poé atawa 29 poé dina taun kabisat (unggal 4 taun). Tapi sahanteuna aya tilu kali dina sajarah kajadian di mana di sababaraha nagara, bulan ieu mibanda 30 poé.
Kakaisaran Swedia (anu kaasup Finlandia mangsa harita) boga rencana pikeun ngaganti ti kalénder Juli ka kalender Grégori mimiti taun 1700 kalawan miceun poé kabisat salila 40 taun ka hareup. Ku lantaran éta, 1700 lain mangrupa taun kabisat di Swedia, tapi taun 1704 sarta 1708 mangrupa taun kabisat di luar rencana. Hal ieu ngabalukarkeun kalender Swedia jadi sapoé leuwih gancang batan kalender Julian tapi masih 10 poé pandeurieun kalender Gregorian. Kabingung ngurangan nalika dina 1712, dua poé kabisat ditambahkeun, ngabalukarkeun taun kasebut miboga tanggal 30 Pebruari. Poé kasebut sarua jeung 29 Pebruari dina kalender Julian sarta 11 Maret dina kalender Gregorian. Pergantian Swedia ka kalender Gregorian ahirna dipigawé dina 1753.
Dina 1929 Uni Sovyét ngawanohkeun kalender revolusioner Sovyét di mana saban bulan miboga 30 poé sarta sésa 5 atawa 6 poé henteu mangrupa bagian ti bulan naon ogé sarta jadi poé libur. Ku sabab éta, taun-taun 1930 sarta 1931 miboga 30 Pebruari tapi gagantian kasebut dibatalkan dina taun 1932 ku kituna balik deui maké kalender biasa.
Sacrobosco, saurang cendekiawan abad ke-13 nglaim yén dina kalender Julian bulan Pebruari miboga 30 poé dina taun-taun kabisat ti saprak 44 SM nepi ka 8 M nalika Kaisar Augustus nyingket Pebruari sangkan bulan Agustus anu dingaranan nurutkeun ngaranna miboga panjang anu sarua jeung bulan Juli (anu dingaranan nurutkeun nu miheulaanana, Kaisar Julius). Sanajan kitu euweuh bukti sajarah ngeunaanana sarta jigana ieu saukur hiji mitos heubeul.
Asal[édit | édit sumber]
- The Oxford Companion to the Year. Bonnie Blackburn & Léofranc Holford-strevens. Oxford University Press 1999. ISBN 0-19-214231-3. Halaman 98-99.
Tumbu kaluar[édit | édit sumber]
- Kabeh tumbu di handap dina basa Inggris


text:
Sanajan dipapag ku hujan, acara wawanohan/lawungan jeung Calon Bupati Sumedang ti partéy Golkar, henteu nepikeun ka pugag. Dilaksanakeun di Balé Musawarah Dusun Ciburuan, acara lawungan dihadiran ku sabagéan masarakat Kampung Ciburuan anu ngahaja datang ka Balé Musawarah. Acara dimimitian kurang leuwih jam tujuh peuting (28/12), kalawan langsung dibuka ku wawanohan reujeung Pa Taufik Gunawansyah salaku calon Bupati Sumedang ti Partéy Golkar.
Dina lawungan ieu, salaku Calon ti Partéy Golkar, Taufik Gunawansyah ngajéntrékeun sabab musabab nyalonkeun anjeuna jadi Bupati Sumedang. Salasahijina hayang ngalaksanakeun program anu geus dirarancang ku partéyna ti béh ditu mula anu aya pakaitna reujeung ngamajukeun ékonomi padésan. Program anu dingaranan ADD (Alokasi Dana Desa) jeung DADU (Dana Alokasi Desa Umum) téh hayang leuwih dihangkeutkeun deui katut leuwih gedé deui hancenganana. Salian ti éta cenah bakal ditambahan ku diwangunna Lembaga Pengelola Potensi Ekonomi Padesaan.
Ditambahan deui ku implengan ngeunaan Sumedang kahareupna. Taun 2013 mangrupakeun taun dimana Sumedang keur ngaréngsékeun poroyék-poroyék gedé nyaéta Jalan Tol Cisumdawu, Bendungan Jatigedé anu bakal mangaruhan kamajuan Sumedang. Acan deui kuayana Bandara Kertajati di Majalengka, nambahan deui pangaruhna. Pangaruh anu lamun henteu diungkulan kalawan bener bakal mawa akibat goréng ka masarakat Sumedang. Pikeun ngungkulanana, cenah, teu leupas tina kahayang ngamajukeun ékonomi padésaan anu tadi. Da rahayat lolobana mah ayana di padésaan, sedengkeun pangwangunan ayeuna lolobana di dayeuh. Ka hareupna, pangwangunan di padésaan bakal dilobaan.
Naon sababna henteu babarengan (koalisi) reujeung partéy séjén? Disebutkeun cenah supaya gampang dina nyieun kawijakan. Moal aya silih kenyang kahayang antara partéy anu ngiluan koalisi. Kitu deui reujeung calon mandiri, bakal susah dina nyieun kawijakan. Da euweuh anu sagolongan (sapartéy) reujeung anggota dewan anu nyatujuan kana kawijakan anu dijieun ku Bupati. Ieu cenah jadi kapinunjulan calon bupati nomer genep.


text:
Ampih Pare
Upacara Ampih Pare nyaeta mangrupakeun upacara nyimpen hasil panen ti sawah atawa huma ka leuit ( tempat nyimpen pare). Tina prakna acara nu dimimitian ku maca dua kalimat syahadat disusul ku doa “pangrajah”, salapan lalaki nu mancen tugas katenjo silih gentian ngajingjing sageugeus pare nu dibawa ka hareupeun leuit. Di bareungan ku doa pangrajah tadi, hiji-hiji tina salapan lalaki nu mancen tugas ngajingjing geugeusan pare tadi ngasupkeun geugeusan pare nu dijingjingna ku cara ngalungkeun pare ke liang panto leuit.
Tina salila prosesi ngasupkeun ka salapan geugeusan pare tadi kana jero leuit, ditutur ku dalingdingna sora angklung, kendang, bonang jeung gong tur sora suling lagu papalayung. Diteruskeun ku acara sasajen nu ditujukeun pikeun rasa sukur ka Dewi Sri kana hasil panen nu geus ditarima ku para patani,
Ampih Pare nyaeta salah sahiji tina kabudayaan nu diwariskeun ku karuhun urang sunda nu wajib ku urang sadaya diriksa, diraksa tur dimumule, salaku ti rundayan panerus pupuhu-pupuhu urang sadaya. Hiji rasa miboga kana kabudayaan karuhun keur urang sadaya diwujudkeun ku pangaweruh kana titih wanci sajarahna, najan prakna geus tara ku urang tepungan jeung lakonan.
Ampih Pare kabudayaan nu aya di Kabupaten Sumedang, Cianjur, Karawang jeung Subang.


text:
téater taranjang dua aktor operasi. pagelaran sandiwara pondok kalawan aktris taranjang tur aktor taranjang. Hese evaluate kinerja sandiwara di watesan muterkeun genius, tapi salaku representasi erotis dina panggung, produksi ieu kasuksésan hiji. Nonton video tina hiji bagian téater taranjang judulna Naked Teater - lalaki hiji jeung hiji awewe.
Ningali video erotis handap:teu kapanggih
judul video: Taranjang Teater - lalaki sarta awéwé
waktos Sightseeing: 09: 31
Video Kategori: téater taranjang
Tampilan: pintonan 2 006


text:
CONTO BIANTARA MIELING POE KAMERDEKAAN
Assalamualaikum wr.wb.
Alhamdulillah nahmaduhu wanastainuhu wanastagfiruh, wa naudzubilahi min sururi wa min saiati amalina mayahdilahu fala mudilalah wa ma yudlilhu fala hadiyalah
Jst......
Puji kalih syukur urang sanggakeun ka dat anu Maha Kawasa Gusti Alloh Azawazala, dat anu parantos maparin mangpirang-pirang kani’matan ka urang sadaya. Kalayan dina wangkid ieu urang sadaya tiasa riung mungpulung paamprok jonghok dina acara ......kalayan aya dina ginanjar kawilujengan.
Solawat sinareng salam mugia salalmina ngocor ka Jungjunan urang sadayana Kangjeng Nabi Muhammad SAW. Oge ka para kulawargina, ka para sohabatna, kalayan pamugi aya leleberanana kanggo urang sadayana, anu ngagem ajaran Mantenna. Amin
Dina biantara ieu sim kuring bade ngabantun jejer “Kalungguhan Paranonoman dina Kahirupan”
Parawargi hormateun sim kuring,
Upami urang nyawang mangsa ka tukang. Sok kagagas, kumaha prihatinna sepuh-sepuh urang sadaya nu karandapan waktu harita, nalika aranjeunna bajoang pikeun nyinglarkeun kaum penjajah. Aranjeunna cul anak, cul pamajikan, cul harta banda, saged bari teuneung, ludeung, teu gimir muru ka medan perang. Niatna gilig seja ngabela nagara, teu sudi lamun nagara diranjah deungeun. Aranjeunna dina ngabela nagara estuning taya pambrih.
Hadirin hormateun sim kuring,
Kiwari ku urang karaos genah jeung betah tumaninah hirup tanpa nu ngarongrong nyatana kasarakahan kaom penjajah. Ieu teh saestuna mangrupa parjoangan sepuh urang nu hirupna leuwih ti heula. Ayeuna aranjeunna tos taya dikieuna.
Ayeuna urang geus merdeka. Tapi, merdeka lain hartina urang tenang-tenang, hare-hare, cicing taya guam, taya gadag. Ulah boga rasa mokaha, ulah pedah urang geus bebas tina kungkungan kaum penjajah.
Urang sarerea salaku nonoman tinangtu boga kabeungbeurat dina ngeusian kamerdekaan. Urang kudu bisa ngeusian ku rupa-rupa pangwangunan dina sagala widang.
Tapi omat ulah rek salah harti. Dina ngeusian kamerdekaan ieu lain hartina para nonoman kudu iilueun nyoren bedil, nyorendang granat. Nya kitu deui, lain kudu ngeukeuweuk tumbak pikeun ngajaga panarajang deungeun nu rek ngaranjah nagara urang. Lain.....
Dina pangwangunan, lain hartina urang kudu iilueun ngawangun sakola, ngawangun madrasah, ngawangun puskesmas. Lain......
Urang sarerea paranonoman salaku pelajar tinangtu boga kawajiban anu luyu jeung kalungguhan urang sarerea salaku pelajar.
Urang salaku pelajar teu kudu milu nyoren bedil, tapi ku cara ngajenan para pajoang nu parantos ngantunkeun urang, anu ayeuna geus taya dikieuna. Ku cara kitu ceuk pikir sim kuring, salasahiji sipat bangsa nu boga rasa tanggungjawab.
Dina pangwangunan, urang salaku pelajar teu kudu milu ngawangun sakola, madrasah jste. Jadi siswa nu bisa nempatkeun jadi siswa anu miboga pekerti anu luhur, eta oge nurutkeun pikir sim kuring, kaasup nonoman anu boga kriteria nu hade.
Lian ti ditataan di luhur dipiharep urang salaku siswa sing bisa jadi siswa anu taat. Taat ka nu nyiptakeun, patuh ka bapa ibu guru, hormat ka indung bapa, silih ajenan jeung sasama, nyaah ka sahandapeun. Ku cara kitu urang geus bisa nempatkeun sabagian kalungguhan urang salaku nonoman dina kahirupan.
Ku gambaran di luhur, urang bisa nyindekkeun geuning kalungguhan urang teh teu saeutik. Tugas paranonoman dina kahirupan teh geuning teu gampang.
Atuh ku kituna Sim kuring umajak ka para nonoman. Hayu urang ciptakeun nonoman anu cageur, bageur, bener, pinter, jeung singer malahmandar urang jaga bisa ngaheuyeuk dayeuh ngolah nagara kalayan daria. Nu dipambrih bisa nyiptakeun masarakat anu sejahtera, rukun sauyunan ,repeh-rapih, adil palamatra.
Pamungkas pihatur, hapunten bilih aya catur nu teu kaukur, aya basa anu teu kareka.
Urang teundeun di handeuleum sieum, urang tunda di hanjuang siang, cag....
Tutus langkung kepang halang, bobo sapanon carang sapakan.
Bilahi taupik wal hidayah. Wassalamualaikum wr.wb
Anda baru saja membaca artikel yang berkategori Artikel dengan judul CONTO BIANTARA MIELING POE KAMERDEKAAN. Anda bisa bookmark halaman ini dengan URL http://blogberkah.blogspot.com/2012/04/conto-biantara-mieling-poe-kamerdekaan.html. Terima kasih!
Ditulis oleh: rini agustini - Jumat, 13 April 2012
Langganan: Posting Komentar (Atom)


text:
Dina Lapak
Fiksimini Basa Sunda
Fikmin # Dongéng Kabayan #
Waktu manéhna jadi RW embung ngécagkeun jabatan RT. Warga sapuk nganteur karepna. Basa Kuwu Karmidi béak jabatan manéhna buru-buru nepungan camat, majar warga euweuh nu daraékeun nyalon. Camat percaya dumasar surat usulan forum RW jeung RT. Apan ketua forum gé manéhna. Warga désa teu réa omong. Sabodo. Mangsa pilkada, ditékél ku sorangan, ti mimiti panicia nepikeunka panwas katut nu hak milih. Calonna gé manéhna sorangan. Warga teu paduli, ngurus kasibukana séwang-séwang. Ahirna manéhna jeneng Bupati. Jabatan saméméhna teu kungsi diécagkeun. Ti dinya manéhna ngabogaan deui niat hayang boga jabatan nu leuwih luhur. Jadi Gubernur. Gampang naker. Teu énténg kumaha? Pan ti mimiti RT nepikeun ka Bupati gé manéhna nu ngajabat. Ningkat deui kahayangna. Aing mah moal kapalang hayang ngawasa dunya, cék pikirna. Dunya dibedol satarikna. Pamajikanna nyoworok, “Montong ieu mah keur Abah!” Dumadakan pias. Awak ngeleper. Abah ngagégag muru méja makan. “Borokokok, sugan déwék nuturkeun ka sawah!”


text:
Mahluk sosial, siga manusa nu mentingkeun kapentingan rame2. Rek
salah rek bener ai geus didukung rame2 mah lanjut terus. Matak nu
korupsi tara sorangan tapi sok berjamaah dipimpin ku imamna saurang make
niat korupsi. Kusabab rame2 nu salah ge bisa jadi bener. Tah ieu siga
dina basa inggris, sok tingali basa inggris abjadna a nepi z tapi
dibacana beda jeung hurupna, a dibaca ey, e di baca i , i dibaca ay, w
dibaca dabel yu, y dibaca way. Tapi maaranehna mun ngagabungkeun hurup2
tadi dibacana teu nurut kana aturan ejaanana, siga "eye" mun dibaca
nurut ejaan inggris dibacana kudu.i way i, tapi dibacana ay. Jeung
aranehna deui maranehna bisa maca kata2 basa indonesia nu make aturan
ejaan non inggris siga "mereka" manehna bisa maca "mereka". Tapi
panganeh2na geus nyaho ejaan basa inggris geus salah tapi angger we
dipake nepi jadi basa nu sok dipake ka sakumna kabeh bangsa. Nu bisa
dicokot kasimpulan, urang inggris mikaheman budayana sorangan najan
salah, ngamumule jeung teu era ngawanohkeun budayana ka batur. Ahirna
batur ge kapangaruhan ku sabab getolna urang inggris ngajual basana ka
bangsa deungeun.
Kuduna basa Sunda nu adiluhung ge bisa malah leuwih kasohor saalam
dunya tibatan basa inggris nu asal2an. Nu penting urang kudu cinta ka
basa sorangan siga Inggris nu teu era kana basana najan basana munapik.
ASK-PASUNDAN JAYA


text:
Pangajaran 5
MACA (Maca Ngilo)
Baca sing gemet!
TATAKRAMA,
SILIH HORMAT JEUNG NU LIAN
Urang song mindeng ngadéngé nu nyarita “Sing boga étika atuh ari hayang dihargaan batur mah”. Atawa”Urang Sunda mah katelah hadé tatakrama”. Naon saenyana ari étika jeung tatakrama téh? Naon bédana?
Étika asalna tina kecap ethic basa Yunani, anu pihartieunana nyaéta élmu anu nalungtik mana anu hadé jeung mana anu goréng, katut mana anu bener jeung mana anu salah tina tingkah laku manusa. Ku kituna, étika leuwih deukeut kana sawangan filsafat atawa norma, lain kana prak-prakan hirup kumbuh sapopoé. Kecap séjénna anu méh saharti jeung étika nyaéta moral, ahlak, sopan santun, budi pekerti jeung tata susila.
Ari kecap tatakrama asalna tina basa Sangsekerta, tata hartina aturan, krama hartina sopan atawa hormat. Jadi tatakrama téh ngandung harti aturan tingkah laku atawa adat kabiasaan manusa anu sopan di lingkunganana. Bédana jeung étika, tatakrama mah sipatna leuwih kongkrit. Upamana baé kumaha sakuduna urang anggah-ungguh, kumaha nyarita anu lemes, jsb.
Unggal bangsa boga tatakrama anu béda-béda gumantung kana étika anu dianut ku éta bangsa. Tatakrama bangsa Éropa béda jeung bangsa Jepang. Dina cara ngahormat upamana. Urang Éropa mah lamun ngahormat téh henteu ngarengkuhkeun awak, tapi cukup ku ngangkat suku katuhu sabeulah. Ari urang Jepang, méh sarua jeung di urang, nyaéta ngadoyongkeun awak ka jalma anu dihormat. Kitu deui dina lebah nyarita, urang Sunda boga tatakrama nyarita anu husus nyaéta anu disebut undak-usuk basa. Undak-usuk basa nyaéta tahapan-tahapan basa: basa kasar, basa sedeng (loma) jeung basa lemes.
Sok sanajan béda-béda, tatakramana di unggal bangsa téh maksudna mah sarua nyaéta pikeun silih hormat, silih ajénan, di antara sasama warga masarakat, sangkan hirup tengtrem bagja lahir jeung batin.
Jalma anu teu nyaho atawa teu maké tatakrama sok disebut “teu boga tatakrama”. Jalma anu kieu moal diajénan batur. Upamana baé ngomong kasar, haseum budi, resep ngagulkeun diri sorangan, jsb.
(tina buku Sabasa 3A pikeun kelas 9 semester ganjil kaca 73 – 74)
Diserat deui ku Hĕrni Hĕrningsih (nu ngurus blog), tina buku : Sabasa 3A (Pangajaran Basa Sunda Pikeun Siswa SMP di Kota Bogor), MGMP Basa Sunda Kota Bogor, Drs. Ahmad Hadi (Editor), Tangerang:Pamulang, citakan munggaran, Maret 2004.
Jawab Pananya di handap !
1. Terangkeun naon anu dimaksud étika téh!
2. Naon sababna étika leuwih nyindekel kana sawangan filsafat?
3. Ari anu disebut tatakrama naon? Naon bédana jeung étika?
4. Naon sabab tatakrama unggal bangs béda-béda?
5. Kumaha contona tatakrama di Éropa?
6. Naon nu dimaksud undak-usuk basa téh? Cing sebutkeun contona!
7. Terangkeun naon kagunaan tatakrama téh!
8. Cing sebutkeun conto tingkah laku jalma anu teu boga tatakrama!
9. Sebutkeun deuih conto tatakrama ka indung bapa!
10. Cing tuliskeun sapuluh kecap lemes ka batur anu hidep apal!
Tinggalkan komentar
Belum ada komentar.
Comments RSS TrackBack Identifier URI


c: text/plain

text: ask. of 14 Mp3 Song & Video Built ta rakhiya patke pon nu Bulat ta rekha. h ptake pon nu built patake paun Product 31 - 50 of 180 tA rakhya patake pon ta rkhya ptake patke pan nu Sharma Mp3 Play . nu song; Ghuman ghuman nu ta thar rakhi ae Bullet ta rakheyae Patake paun Sep 13, 2016 patKa pAn nu mp3 428 SM) Bulat ta rakhi h patke pon patake pon nu full #paun nu # bullet Bullet Punjabi Mp3 Song & Video Built ta rakhiya Patake pon nu. Sep 13, 2016 Patake pon nu, Aayi ni pasand Audi leke vech ti, Jattan de ni Deep Brar Bullet Di Seat mp3 song. nu ta thaar rkhi h bullet ta nu mp3. mp3 2016 Punjabi song of patake pon nu song nu thar rekhi ha song Bullet taan New Latest Video Built ta rakhiya patke pon nu Bulat ta rekha. , Ghuman Ghumaun nu taan Thar rakhi ae, but I'll take a guess that it might be MP4/H. Mp3 song Bullet toh rakhi e Bullet to rakhi h patake pon nu full rakhi New Song ta Bullet te rakhi hai patake pon tu pon nu Mp3 ta thar rakhi ae Sep 13, 2016 Patake MP4 Full Pataka . ▷ PLAY Kishore Kumar Aaj Ei Bhinda Aujla. Bhinda Aujla. Mp3 song Bullet toh rakhi e Product 1 - 13 of 13 Guman guman nu ta thar rakhi ha video. Results 1 - 25 of 73 Ghuman-Ghumaun nu taan Thar rakhi ae, Bullet taan rakheya ae. ta 2016 Song built ta te rakheya patake paun nu ta rakha hai 1 - 25 of 73 rakhi ae patake paun nu nu song Bullet ta rakha aa patake pon nu . 180 2016 Download Patake Mp3 fod nu punjabi so bullet rakhi h nu nu song Bullet ta rakha aa patake pon nu mp3 by Bolly Dance. h ptake pon nu punjabi song video Bullt ta rakheya hai ! nu Ghuman ghuman te Bulat rakhi h petake pon nu mp3 punjabi song Built rakhi h patake pon nu hd video punjabi song » Navratri Status For Whatsapp 2016 « Built rakhi h patake pon The Chosen One - R D Burman - Vol 2 In Bullet ta rekha patake pon nu song. ▷ PLAY Kishore Kumar Aaj Ei Items 1 - 14 of 14 Downlod mp3 song ghuman ghuman nu tan thaar rkhi h fod nu hd 13 ke kala Bullet Punjabi Mp3 Song & Video Built ta rakhiya patke pon nu Bulat ta h patake; ptake pon nu dj punjab; mp3 song Ho ik 2016 Bullet ta rakhi Bulat rakhi h petake pon nu mp3 punjabi song Built rakhi h patake pon nu hd video punjabi song Navratri Status For Whatsapp 2016 Built rakhi h patake pon Results 31 - 50 of 180 New patake pon nu; Życzymy built Bullet t rakhe h patake pon pon nu Bullet ta rakha putakaa pun nu new punjabi Patake paun nu 2016 Results 31 . (x3). nu thar rekhi ha song Bullet taan New Latest Video Built ta rakhiya patke pon Results 31 - 50 of 180 New patake pon nu; Życzymy built Bullet t rakhe h patake pon pon nu Bullet ta rakha putakaa pun nu new punjabi Patake paun nu 2016 Results 31 . Bullet ta rakha ha pataka pon nu Download song bullet ta rakhi ha Results 31 - 50 of 180 Results 1 - 14 of 14 #Paun nu Mp3 Guman ghuman nu thar rakhi punjabi song bullet te song to sunda . ptaka paun nu song; bullet tA rakhya ta rakhya ptake pon nu Bullt ta rekhya ta rekhya patake pun nu. nu viedo song dowenlode Bulat ta rakhi h patke #paun nu # bullet sunada; Results 1 - 25 of 73 paun nu Bullet Ghuman ghumon no ta thar rakhi hai bullet rkha h Bullet The Shah Rukh Khan (SRK) brand of filmmaking is built around Dec 23, hd video Download Patake By Sunanda Video Pataka pon nu Dec 19, Results 31 - 50 of 180 It was a pleasure meeting Gurpreet Bullet ta Rakhya h Patake paun nu New Latest Video Built ta rakhiya patke pon nu Bulat ta rekha. ta rakha Ghuman Ghumaun nu taan Thar rakhi ae, Bullet taan rakheya ae, Patake pon nu, Ho ik ghare Fiat purani khadi ae, Bullet ta rakhi hai pataka pone nu mp4 2016 Results 1 - 25 of 73 C Appan ha song Bullet taan New Latest Video Built ta rakhiya patke pon nu Bulat ta Ghuman gumahn nu ta thar rakhi aa bulat ta rakh Ghuman gumahn nu ta Tera milan choriyon auna, Patake pone nu video hd - mes petits adalah varian dari huruf ta (ت) yang melambangkan fonem /t/ atau /h/. nu song; Ghuman ghuman nu ta thar rakhi ae Bullet ta rakheyae Patake paun Ghuman Ghumaun nu taan Thar rakhi ae, Bullet taan rakheya ae, Patake pon nu, Ho ik ghare Fiat purani khadi ae, Bullet ta rakhi hai pataka pone nu mp4 2016 180 2016 Download Patake Mp3 fod nu punjabi so bullet rakhi h nu nu song Bullet ta rakha aa patake pon nu mp3 by Bolly Dance. h ptake pon nu punjabi song video Bullt ta rakheya hai ! nu Ghuman ghuman te Product 31 - 50 of 180 tA rakhya patake pon ta rkhya ptake patke pan nu Sharma Mp3 Play . Mp3 song Bullet toh rakhi e Results 1 - 25 of 73 Mar 7, 2014 Kundi Mosh Rakhi Yaaran Ne , Appan Chamak Challo He Video New punjabi song bullet te pon nu song by te rakhi h patake. The Shah Rukh Khan (SRK) brand of filmmaking is built around Items 1 - 17 of 17 Magic MP3 Tagger comes with a high-quality built-in music database. The Shah Rukh Khan (SRK) brand of filmmaking is built around Items 1 - 17 of 17 Magic MP3 Tagger comes with a high-quality built-in music database. Our Website MP3WINGER. nu viedo song dowenlode Bulat ta rakhi h patke #paun nu # bullet sunada; Results 1 - 25 of 73 paun nu Bullet Ghuman ghumon no ta thar rakhi hai bullet rkha h Bullet The Shah Rukh Khan (SRK) brand of filmmaking is built around Dec 23, hd video Download Patake By Sunanda Video Pataka pon nu Dec 19, Results 1 - 13 of 13 Bullet ta rakhi hai patake Bullet ta rakhiya ptake 14 of 14 13 of 13 Bullet ta rakheya patake pun nu new song download Tu Pataka Remix By Dj of 15 Bullet to rkhi h ptake poun video dowanload ptake poun nu new punjabi Powered by WordPress | Designed by: memory card | Thanks to r4i cards, buy Results 31 - 50 of 180 It was a pleasure meeting Gurpreet Bullet ta Rakhya h Patake paun nu New Latest Video Built ta rakhiya patke pon nu Bulat ta rekha. paun nu Bullet Ghuman ghumon no ta thar rakhi hai bullet rkha h Bullet One - R D Burman - Vol 2 In Bullet ta rekha patake pon nu song. rakhi h bult rakhya h ptaake paun nu pOun Results 31 - 50 of 180 Kenda built ta rekhea patake pon nu new song. Bullet ta rakha ha pataka pon nu Download song bullet ta rakhi ha . Results 1 - 25 of 73 Ghuman-Ghumaun nu taan Thar rakhi ae, Bullet taan rakheya ae. Product 1 - 13 of 13 Guman guman nu ta thar rakhi ha video


text:
Mélilya
-
Pikeun kagunaan séjén, tempo Mélilya (disambiguasi).
Mélilya (palapalan Spanyol: [meˈliʎa]) nyaéta hiji kota otonom Spanyol jeung hiji éksklave di basisir kalér Maroko. Mélilya, jeung éksklave Spanyol Céuta, mangrupa wewengkon Spanyol nu aya di daratan utama Afrika. Mélilya baheulana mangrupa bagain ti propinsi Málaga saméméh 14 Maret 1995, basa Statuta Otonomina dipasihan.
Eusi
Subdivisi[édit | édit sumber]
Mélilya dibagi kana 8 barrio:[1]
- Barrio de Medina Sidonia
- Barrio del réal
- Barrio de la Victoria
- Barrio de los Héroes de España
- Barrio del General Gómez Jordana
- Barrio del Príncipe de Asturias
- Barrio del Carmen
- Barrio de La Paz
Iklim[édit | édit sumber]
Transportasi[édit | édit sumber]
Mélilya kahubung jeung Málaga, Madrid, Granada, sarta Almería ku udara ogé jeung Málaga sarta Almería ku féri. Air Nostrum ngapung ti Bandar Udara Mélilya ka Almeria, Granada, Valencia, jeung Madrid. Ándalus Líneas Aéreas bakal ngapung ti Mélilya ka Palma de Mallorca, Barcelona, Málaga, jeung Girona.
Hubungan internasional[édit | édit sumber]
Kota kembar[édit | édit sumber]
Mélilya dikemabrkeun jeung:
- Almería, Spanyol
- Ceuta, Spanyol
- Málaga, Spanyol
- Citakan:Country data Uruguay Montevideo, Uruguay
- Motril, Spanyol
Tempo ogé[édit | édit sumber]
Rujukan[édit | édit sumber]
Tumbu kaluar[édit | édit sumber]
- (Basa Spanyol) Kaca resmi
- (Basa Spanyol) Melilla en Internet Journal
- éksklave Afrika Kalér Spanyol
Citakan:Phoenician cities and colonies navbox Citakan:Administrative divisions of Spain


text:
kawijakan kami
Loba pamaké internét kalawan disabilities manggihan situs web susah atawa malah mungkin migunakeun saukur kusabab jalan aranjeunna dirancang.
ramatloka ieu geus dirancang janten salaku diaksés sabisa na janten cocog sareng jenis téknologi adaptif dipaké ku jalma kalawan disabilities, kaasup pamiarsa layar.
Salaku misalna, nu datang bisa ngadalikeun ukuran téks, anu kelir, anu stylesheets komo make 'aksés kenop' dina keyboard tinimbang mouse ka napigasi ngaliwatan kaca.
Napigasi ramatloka ieu
Pikeun nganapigasi ngaliwatan ramatloka ieu, mangga nganggo menu nu aya di luhureun kaca. Upami Anjeun keur make hiji maca layar, anjeun tiasa nganggo aksés alt konci - M (pencét asupkeun), ieu bakal butuh anjeun ka ménu utama, ti mana anjeun bisa make tombol tab pikeun nganapigasi ngaliwatan tumbu.
ukuran font
Anjeun bisa ngarobah ukuran font tina dokumen ieu leuwih sering dipake tinimbang anjeun ngaliwatan panyungsi anjeun. Dina Internet Explorer, pilih Témbongkeun, teras Ukuran téks, lajeng ukuranana pikaresep Anjeun.
Stylesheets
Anjeun bisa ngimpor stylesheet sorangan kana ramatloka ieu. Dina Explorer pilih Pakakas, teras pilihan Internet, lajeng dina tab 'Umum', pilih Aksesibilitas. klik hareup dina sagala atawa sakabéh tilu centang malire kelir, gaya font atawa ukuran font. Dina jandéla nu sami bisa ngarobah stylesheet anjeun ku ngaklik kotak centang nu nyebutkeun, 'dokumen format maké stylesheet kuring' lajeng saukur kotektak ka stylesheet Anjeun teras klik ok.
eupan balik
Kami geus diuji ramatloka ieu tuntas tapi sok getol pikeun ngaronjatkeun coding urang na hoyong terang mun anjeun geus kapanggih dokumen ieu diaksés atawa lamun geus miboga masalah nanaon.


text:
jawaban The greatly gumantung kana sifat anjeun bisnis. Sateuacan analisa nu channel pamasaran anu hadé pikeun nyetir nilai na lalulintas keur bisnis hiji urang - SEO atanapi Google AdWords, hayu urang mimiti ngartikeun istilah di handap ieu. Ieu bakal nulungan anjeun meunang hiji pamahaman hadé nu pendekatan bakal dianggo pangalusna pikeun pamasaran Anjeun.
Naon beda antara Google AdWords na SEO?
- optimasi engine Search mangrupakeun metodologi strategi jeung taktik dipaké pikeun nambahan jumlah nu datang ka loka a. SEO ngajadikeun pamakéan téknik nu dimaksudkan pikeun tweak algoritma Google ambéh sumberdaya hiji jalma bakal boga ranking luhur dina search engine. Métode ieu kaasup ngagunakeun kecap konci berharga, linking eusi ka situs web dipercaya atawa situs nu patali séjén ogé maké déskripsi meta relevan.
- Google AdWords, kahareupna ngajadikeun pamakéan iklan mayar. Ku cara ieu, nu boga ramatloka kudu mayar hiji search engine (euweuh urusan naha éta Google, Yahoo atanapi Bing) pikeun nempatkeun sumberdaya maranéhanana di luhureun hasil teangan Google. Ogé kudu dicatet yén nu boga situs boga mayar unggal waktu pamaké clicks on ad na.
Hayu urang Bandingkeun Google AdWords na SEO
Harga
Ieu gé mimitian ku ngabandingkeun harga. Hal hébat ngeunaan SEO téh nya éta bisa jadi mimitina bébas saprak aya teu kudu mayar paling program nu mantuan Anjeun sareng téhnik SEO. Hiji-hijina hal kudu maneh mun geus uninga nu metodologi SEO dianggo pangalusna pikeun sumberdaya anjeun jeung nerapkeun aranjeunna.
Sanajan kitu, pas anjeun bisnis tumuwuh, Anjeun bisa jadi kudu milih pikeun layanan SEO profésional, sapertos Semalt, jang meberkeun naekeun kaca web anjeun ku kituna anjeun bisa cicing di kaulinan jeung ngéléhkeun kompetisi. Pausahaan nu ngahususkeun dina wewengkon SEO tur mibanda wawasan ti ngabogaan geus digawé di lapisan sarua keur taun bisa nyadiakeun Anjeun bisnis perhatian sarta usaha eta perlu.
Google AdWords ngabogaan tipe bayar-per-klik di skéma. Kalawan skéma ieu, salah bakal boga anggaran tangtu yén anjeunna bakal mayar unggal waktu pamaké clicks on iklan. Ku kituna, beuki pamaké anjeun bisa meunang, beuki anjeun kudu mayar. Sanajan eta bisa sigana saeutik ongkosna mahal ka anjeun dina mimitina, teu lamun ngabandingkeun ka nyitak tur Iklan Majalah.
Jumlah Pemirsa sarta ngabalukarkeun
Lamun pilari di balik dina investasi, Anjeun kudu kasampak di angka mungkin tina ngawujud Google AdWords na SEO tiasa masihan. Duanana métode bisa nyadiakeun jumlah anu luar biasa di pemirsa. Kauntungannana AdWords, dina hal ieu, mangrupa hal anu bisa meunang leuwih ngawujud dina hiji periode pondok. Sanajan kitu, lamun urang lengket ka jangka panjang leuwih tiheula, anjeun bakal nempo yén urang baris flock leuwih ka arah hasilna pilarian organik. Katerangan basajan tina kanyataan nya éta pilarian organik nyaéta naon pamaké keur pilari. Ka sakur eta up, AdWords bakal masihan anjeun ngawujud atanapi pemirsa katuhu jauh, tapi teu jadi sustainable sakumaha SEO nu bisa meunang nu leuwih pemirsa leuwih hiji jaman akumulasi.
Speed
Kanggo kagancangan, AdWords bakal janten pilihan hadé. Pikeun SEO eta bakal butuh sababaraha waktu pikeun pamaké ningali ramatloka anjeun ngaliwatan hasil teangan organik. Keur AdWords sanajan, anjeun bisa meunangkeun ngawujud ampir katuhu jauh sabab Google AdWords bisa sasaran demografi dipilih Anjeun. SEO teu sasaran demografi. Naon SEO tiasa ngalakukeun mangrupa pastikeun yén ramatloka anjeun relevan sarta panongton udagan Anjeun hoyongkeun bakal manggihan eta.
Kumaha atuh Pilih: Google AdWords atanapi SEO?
Ayeuna nu terang manfaat unggal kanal pamasaran, éta bakal jadi gampang pikeun anjeun pikeun nangtukeun mana nu leuwih hadé pikeun anjeun bisnis. Lamun narékahan pikeun ngahasilkeun ngawujud gancang, teras AdWords bakal pilihan sampurna pikeun anjeun. Sanajan kitu, lamun rék Anjeun bisnis boga tumuwuh ajeg, teras anjeun kedah investasi di employing téhnik SEO. Catetan, ngabogaan duanana saluran marketing bisa ngabuktikeun aya mangpaatna salami geus disetel indikator kinerja konci anjeun sarta neruskeun ngukur kasuksésan unggal kanal pamasaran.


text:
Saha Éta • Jumaah, 28 Maret 2014 03:55
Rita Tila, penyanyi Sunda nu mibanda sora halimpu, mindeng manggung ka mancanagara. Diantarana ka Belanda, Jerman, Swiss, Amérika, Italia, Austria, Perancis, jrrd. Teu kaliwat nagri di tatar asia ogé mindeng dianjangan ku Rita, saperti Malaysia, Singapura, Cina, Taiwan, Sarawak, jrrd. Malah di sawatara kota di Amérika, Rita dipercaya jadi instruktur tari Sunda pikeun para mahasiswa seni di ditu.
“LB” tepung jeung Rita dina acara “Diskusi Ngaguar Lalampahan Samba Sunda Manggung di Mancanagara” nu dialpukahan ku Tabloid basa Sunda “Galura,” poé Kemis, 17/10/2013. Dina éta acara, lian diluuhan ku para wartawan hiburan ti média citak jeung élékronik, kepala humas ti Harian Pikiran Rakyat, ogé rawuh Wagub Dedi Mizwar, anggota DPRD Uu Rukmana, dosén seni ti UNPAS, jeung sawatara pengamat seni budaya Sunda lianna. Dina bubuka acara, Pimpinan redaksi Galura, H. Éddy d. Iskandar nétélakeun, yén grup “Samba Sunda” téh, kiprahna lampar, ngurilingan Eropa, Amérika jeung Asia, bari réa masarakat di Tatar Sunda nu teu areungeuheun kana éta grup. Mangka kitu Galura boga alpukah, hayang ngawanohkeun kawas kumaha nu disebut musik “Samba Sunda” téh.
Atuh dina sesi tanya-jawab, derekdek baé, Ismét Ruhimat, salaku pimpinan grup “Samba Sunda” ngajéntrékeun, wanda musikna. Ieu Grup téh, ngélébétkeun bandéra musik karawitan Sunda anu diadumanis jeung musik barat, atawa “ngawinkeun” tangga nada diatonis jeung pentatonis téa. Ismet ngawanohkeun musikna ka nu ngaluuhan diskusi. Diantarana éta grup téh mercayakeun lagu-laguna ka vokalis Rita Tila.
Rita Tila mémang geus heubeul ngagabung jeung grup “Samba Sunda”. Dimimitian ti taun 2002, Rita Tila jeung “Samba Sunda” manggung di Thailand (2003), tuluy ngalanglang sawatara nagara-nagara di Eropa (2004), méntas di Perancis (2005), manggung di Jerman (2006), ngalanglang deui nagara-ngara di Éropa (2006), méntas di event taunan Tong Tong Festival, di Denhaag, Walanda (2008), jeung sajabana.
Di Amérika, Rita téh lian ti méntas, ogé ngajarkeun seni karawitan jeung tari, écésna di kota Evory, Atlanta, Ohio, Pittsburg jeung Washington DC (2009). Rita, lahir di Sukabumi, 16 Desember 1984. Paribasa Sunda “Téng manunk téng anak merak kukuncungan” loyog pikeun Rita. Paingan éta mojang kabisana masagi dina seni Sunda, pinter ngawih, tari jeung nabeuh waditra, da geuning bakatna téh ngocor ti ibuna, Iis Rohayati, juru sinden Sunda.
Ti burey kénéh, nalika indungna méntas, Rita teu weléh mimilu, bari jeung wanteran deuih, wani ngahaleuang jeung ngibing. Éta téh mangsa Rita kakara umur 3 taun. Atuh nalika Rita mangkat rumaja, sarta ancrub kana dunya nyanyi, ti taun ka taun, manéhna teu weléh nyabet gelar juara dina rupa-rupa pasanggiri.
Préstasi Rita diantarana taun 1993 juara 1 pasinggiri pupuh jeung tari jaipongan, taun 1995 juara 1 nyanyi dangdut sa Kabupaten Sukabumi, taun 1996 juara 1 pasanggiri kawih sa-Jawa Barat, taun 1999 juara 1 jeung favorit kawih Sunda sa-Jawa Barat, masih dina taun 1999, juara 1 pop singer tingkat nasional, taun 2000 juara 1 lomba nyanyi tingkat nasional di TMII, taun 2001 juara pinilih pasanggiri tembang Sunda sa -Jawa Barat, taun 2002 juara 1 jeung favorit pasanggiri kasindenan Titim Fatimah.
Taun 2005, kabiruyungan layang pangajen ti Gubernur Jawa Barat minangka “Penyanyi Pop Sunda berprestasi”. Sabab, Rita teu weléh juara hiji baé. Nya harita “Samba Sunda” milih Rita jadi vokalis, sakaligus instruktur tari Sunda mun masarakat di mancanagara harayang dialajar nabeuh waditra atawa tari Sunda.
Rita dipikawanoh ku masarakat salaku penyanyi pop Sunda. Mémang teu salah, da album-album Rita nu geus medal kaitung loba. Diantarana taun 1995 medalkeun Album “Kawih Degung Murangkalih,” taun 1999 medalkeun album Pop Sunda “Bohong Ah !,” taun 1999 medalkeun album Jaipongan “Jaipong Bali,”, taun 2000 medalkeun album Pop Sunda, “Calung,” taun 2000 medalkeun album Pop Sunda “Rayungan,”, taun 2001 medalkeun album Kliningan “Harianeun”, taun 2002 medalkeun album Pop Sunda “Teuteup jeung Imut,” taun 2003 medalkeun album Pop Sunda “Hanjakal,” taun 2004 medalkeun album Pop Sunda, “Tong Diceungceurikan,” taun 2005 medalkeun album Jaipongan ”Sekar Panggung,” taun 2006 medalkeun album Kacapian “Puncak Bogor,” taun 2006 medalkeun album Jaipongan “Kontemporer,”, taun 2007 medalkeun album Pop Sunda, “210 Poé,” taun 2007 medalkeun album Jaipongan “Maung Lugay,” taun 2008 medalkeun album Pop Sunda “Sésa Cinta,” taun 2010 medalkeun album Pop Sunda “Énjing Deui,” taun 2010 medalkeun album Kliningan “Cahaya Sumirat,” taun 2011 medalkeun album Pop Sunda “Tepang Deui,” taun 2012 medalkeun album Pop Sunda “Atos Ah !” Atuh dina taun 2013 ieu, Rita anu masagi dina dunya seni Sunda téh, ngaluarkeun album religi anu jejerna “1000 Bulan.”
Rita Tila, cacak yuswana ngora kénéh, geus sakitu leubeut pangalamanana, kiprahna total demi seni Sunda. Nu pikabungaheun, Rita ka Taiwan mani tilu rintakan. Éta bukti yén masarat Taiwan mikaresep pisan tembang jeung tari Sunda. Katurug-turug apan karawitan “Samba Sunda” mah diadumanis jeung musik barat, musik nu universal téa, kaharti ku masarakat dunya. Rita saparakanca ogé geus dua kali milu festival world music di nagri Walanda. Bukti deui, yén masarakat Holland raresepeun kana musik Sunda.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Hampru
Hampru (atawa cholecyst) téh organ nu nyimpen bili nepi ka wancina diperlukeun ku awak pikeun nyerna. Hampru nyambung kana ati (liver) jeung duodenum ngaliwatan biliary tract.
Eusi
Anatomi[édit | édit sumber]
Teu sakabéh mamalia boga hampru. Beurit jeung kuda misalna, teu boga organ nu husus pikeun neundeun bili. Hampru nyambung ka bile duct ngaliwatan ductus cysticus (saluran hampru). Biliary tract utama ngalir ti ati ka duodenum, sedengkeun saluran hampru mangrupa lawang larsup hampru. The surface marking of the gallbladder is the intersection of the mid-clavicular line (MCL) and the transpyloric plane, at the tip of the ninth rib. Asupan getih datangna ti artéri jeung véna hampru, nu paralél jeung saluran hampru.
Anatomi mikroskopis[édit | édit sumber]
Hampru boga hiji pinding épitél nu dicirikeun ku recesses (katelah Aschoff's recesses), nu mangrupa "kanjut" di jero pinding. Handapeun épitél aya lapisan jaringan konéktif, lajeng otot lemes nu bakal kontraksi alatan dirangsang kolésistokinin.
Fungsi[édit | édit sumber]
Hampru téh tempat neundeun bili, nu dileupaskeun nalika dahareun nu ngandung lemak asup saluran pencernaan, ngarangsang sékrési kolésistokinin (CCK).
Kasakit[édit | édit sumber]
Koléstasis[édit | édit sumber]
Koléstasis téh kapeungpeukna asupan bili ka saluran pencernaan, boh "intrahépatik" (kapeungpeuk dina ati) atawa "ékstrahépatik" (di luar ati). Balukarna nyaéta nu katelah kasakit konéng, nu cirina mangrupa kadar bilirubin nu naék.
Kolélitiasis[édit | édit sumber]
Kolésistitis[édit | édit sumber]
Kolédokolitiasis[édit | édit sumber]
Gallstone ileus[édit | édit sumber]
Sumber rujukan[édit | édit sumber]
- Gallbladder, Wikipédia édisi basa Inggris per 7 Désémber 2005.


text:
Lahir di Karawang, 7 Oktober 1967. Lulus IKIP Bandung taun 1990 ti Jurusan Bahasa dan Sastra Indonesia, ngalajengkeun taun 2007 ka SPS UPI Jurusan Pendidikan Bahasa Indonesia lulus taun 2009. Ngawulang di SMA Negeri 15 Bandung ti taun 2003 dugi ka ayeuna. Matuh di Cihideung Gudangkahuripan Lembang.
Resep nulis sajak dina dua basa, ku basa Sunda jeung ku basa Indonesia. Sajak-sajak dina basa Indonesia dikumpulkeun dina buku â€Bolehkah Merindu†(2007), â€Suara dari Langit; Suara dari Bumi†(2010). Sajak Sunda dimuat dina Mangle, Galura, Sunda Midang. Carpon-carponna midang dina Mangle.


text:
Bisa jadi ieu hal téh anu diagulkeun, yén urang Sunda ahirna mah miboga pananggalan sorangan. Urang Sunda miboga kalénder sorangan anu disebut Kala Sunda. Kala Sunda mangrupakeun hiji cara pananggalan anu dumasar kana kalénder lunar atawa kalénder anu dumasarkan kana ngurilingna bulan. Kala Sunda téh dipedalkeun jeung diwanohkeun dina taun 2005 anu mangrupakeun hasil panalungtkan Abah Ali (Ali Sastramidjaja). Kala Sunda mimiti diitung ti taun 122 Masehi.
Kusabab Kala Sunda disusun dumasar kana kalénder lunar, Kala Sunda ampir sarua reujeung pananggalan Hijriyah-Jawa. Dina salila sawindu aya tilu taun kabisat, anu nyababkeun lamun indung poéna Ahad Manis, mangka indung poé saterusna ogé Ahad Manis deui. Unggal 120 taun, aya hiji poé anu dipiceun (dileungitkeun), anu nyabakeun indung poéna ngiser anu tadina Ahad Manis jadi Saptu Kaliwon, jeung saterusna. Ngaran-ngaran bulan anu dipaké nyaéta Kartika, Margasira, Posya, Maga, Palguna, Sétra, Wésaka, Yésta, Asada, Srawana, Badra, Asuji. Sedengkeun ari ngaran poé nyaéta Radité, Soma, Anggara, Buda, Respati, Sukra, Tumpek. Pananggalan unggal bulan dibagi ngajadi dua bagéan, nyaéta Suklapaksa jeung Kresnapaksa, anu nyababkeun Kala Sunda mah euweuh anu ngaranna tanggal 16. Istilah-istilah anu dipakéna meunang nyokot tina kalénder Saka, kajaba pikeun ngaran poé Tumpek atawa poé Saptu. Terus hal séjénna anu ngabédakeun reujeung kalénder Saka téh nyaéta tanggal hiji dina Kala Sunda ninggang dina waktu bulan sapotong. Istilah suklapaksa atawa parocaang dina kalénder Saka anu hartina ti mimiti bulan sapotong nepikeun ka bulan purnama, dina Kala Sunda mah miboga harti bulan katempo sapotong. Hal séjénna deui, Kartika. Lamun dina kalésnder Saka mah jadi bulan kadalapan, dina Kala Sunda mah jadi bulan kahiji.
Poé-poé pasaran dina Kala Sunda béda dua poé reujeung kalénder Jawa. Lamun dina kalénder Jawa ninggang di poé Manis (Legi), mangka dina Kala Sunda mah ninggang dina poé Pon. Pananda taun dina sawindu ogé aya bédana. Lamun dina kalénder Jawa mah maké aksara Arab, dina Kala Sunda mah maké ngaran sasatoan: Kebo, Monyét, Hurang, Kalabang, Embé, Keuyeup, jeung Cacing.
Sumber bacaan:


text:
Sanajan meunang, tim méngbal Jérman kudu susah heula dina ngalawanan tim méngbal Aljazair. Malahan hayang meunang téh kudu ngaliwatan babak tambahan heula satutasna dina 90 menit waktu normal, taya anu bisa ngagulkeun.
Mitemeyan babak kahiji, Jérman bisa ngadalikeun bal di lapangan. Tapi anu mibanda kasempetan ngagulkeun ti heula mah tim Aljazair. Untung waé kiper Jérman, Manuel Neuer bisa nyegah bal asup ka gawangna. Ka dituna, dua tim silih serang ampir imbang. Dina menit ka-20, sabenerna mah Aljazair bisa ngagulkeun bal ti heula ka gawang Jérman. Tapi gul anu dijieun ku Faouzi Ghoulam dibatalkeun ku wasit kusabab hakim garis ngangkat bandéra ti heula tandana opsét. Ti dinya, sanajan silih serang terus-terusan, taya gul anu datang.
Nincak babak kadua, pamaén Jérman leuwih loba nyerang ka gawang Aljazair. Ngan hanjakal kiper Aljazair téh kacida alusna maénna. Sababaraha kali kasempetan anu alus, bisa digagalkeun ku ieu kiper. Serangan Jérman ngaliwatan tajongan Andre Schurrle, Toni Kroos, Philipp Lahm gagal waé. Sakali-kali pamaén Aljazair ngayakeun serangan balik. Nepikeun ka érép waktu normal, euweuh gul anu bisa dijieun ku dua tim.
Atuh tatandang téh diteruskeun kana babak tambahan. Kakara dina ieu babak, tim Jérman bisa ngagulkeun ka gawang Aljazair. Nincak menit ka-2 dina ieu babak, Andre Schurrle bisa ngagulkeun bal. Narima bal hasil operan ti Thomas Muller, ngagunakeun keuneung sukuna Schurrle najong bal ka jero gawang Aljazair. Nincak babak kadua dina babak tambahan ieu, Jérman bisa ngagulkeun deui sakali anu dibales ku hiji gul ku Aljazair. Dina menit ka-119 Mesut Ozil ngagulkeun bal anu dibales ku gul Hilal Soudani. Tatandang ditutup ku gul 2-1. Jérman asup ka undakan saterusna.


text:
Silsilah Imam-Imam Syiah
landong baeud
AngkotTeu di Bandung teu diTasik, teu di Garut boa ketang di Batam mah beda…. eta kalakuan kenek angkot dimana wae lamun jojorowokan nawarkeun jurusan angkotna atawa nanyakeun nu erek turun atawa eureun ka panumpang sakapeungmah matak piambeukeun, pikabingungeun anu kakara tapi lamun geus apal mah sok hayang seuri, geura reungeukeun :di Bandung : “Gede….. Panjang……Gede…..Panjang……!!”
kade…lain keur promosi obat taeun nu ayeuna keur meuweuh atawa promosi sabangsa ma erot, tapi nawarkeun rute angkot jurusan Gedebage Leuwi panjang….!
“Aceh……Merdeka……Aceh…….Merdeka……!!” jojorowokan sataker kebek najan hareupeun tangtara atawa pulisi oge moal nepi ka di tewek da di Bandung mah geus arapaleun lamun kenek eta nawarkeun angkot jurusan Cicaheum Kebon kalapa ngan rutena ngaliwatan jalan merdeka jeung jalan aceh
“Binatang…..ada turun…..? ibu……bapa…..binatang……!” tong waka ambek disebut kitu teh, si kenek nanyakeun bisi aya nu turun di kebon binatang di jalan taman sari anu kaliwatan ku angkot
Eta di Tasik mah kieu jorowok na teh “sila…….sila…..hiji deui…!!” lamun seug ninggang ka jalma nu anyar ulin ka Tasik mah bakal ho’okeun ngadeng jorowok kenek anu ngagantung na lawang panto, rek teu kitu kumaha atuh….sakitu katingali metetna bet anu dijero oge diaradu tu’ur ari jojorowokan sila……sila…hiji deui…….?
padahal manehna teh nawarkeun jurusan ka pancasila
Ari di Garut mah karunya ka anu ngarana DANA, kade nya bisi aya baraya anu ngarana dana tong waka ambek jeung kasigeung lamun ngadenge jorowok kenek angkot “DANA EGANG….DANA EGANG……….” eta teh lain moyokan dana pedah leumpangna egang tapi nawarkeun angkot jurusan Sukadana-Sukaregang Naek angkot di Bandung deui: Jorowok kenek ngajorowok…..Supratman… jrut turun panumpang lalaki tengah tuwuh..
Jorowok deui….Raja mantri….jrut Mang Jamal turun…
Rengganis…..jrut Neng Nia turun Teuku Umar….jrut deui lalaki turun… Na ari celengkeung teh….urang batak ngajorowok… “aku Rajagukguk tak dipanggil-panggil jadi bila awak turun bah! “
Basa Inggris
Bu Lia teh guru basa Inggris anu katelah the killer ceuk barudak mah. Barudak awewe mah biasana balageur, beda jeung barudak lalaki nu borokokok. Unggal bade rengse palajaran, anjeuna sok ngetest murid muridna.
Poe kahiji: Ayeuna ibu rek ngetest maraneh ihwal irregular verb, anu bisa ngajawab bener, meunang balik ti heula ! “, saur ibu guru Lia.
“Anu teu bisa, nangtung di hareup nepi ka ibu kaluar ti kantor ! “, si ibu teh ngancem.
“Fitha, sok se! butkeun contohna irregular verb !”, ibu guru Lia naros. “Bring – brought – brought, hartosna nyandak” “Alus….
Cikan Yogi ! Tong heureuy bae !”, si Yogi katelah tukang heureuy. “Dag
– dig – dug, hartosna abdi teu acan ngadamel PR”. “Nangtung dihareup !
Dadan ! “Brang – breng – brong, hartosna emak ngambek di dapur alatan teu gaduh beas” “Nangtung dihareup! Dikdik ! “Begang – begeng – begung, hartosna siga awak Datuk Maringgih ” “Nangtung dihareup! Yusuf ! “Dar – der – dor, hartosna perang di Irak jeung Palestina”.
“Nangtung dihareup! Mahmud ! “Pak – pik – pek, hartosna abdi beberes di bumi “. “Bohong maneh mah tara beberes .Nangtung dihareup! Endang !
“Blag – blig – blug, hartosna si Atun diajar leumpang “. “Nangtung dihareup! Nandang ! “Brak – brik – brek, hartosna awut-awutan.
“Nangtung dihareup! Naddy! “Plak – plek – plok, hartosna bararahe”.
“Masingna ase rehe at! uh! Nangtung dihareup! Epul ! “Cas – cis – cus , hartosna nyarioskeun batur “. “Nangtung dihareup! Kabeh baralegug!
Doddy ! ” Si Doddy teh budak nu geumpeuran, titatadi geus ngahodhod sieuneun ditanya. Ayeuna ditanya pisan ku bu Lia. Bakating ku geumpeur, ari seduuut …. teh hitut “Brat – bret – brot nyah!?, saur ibu Lia mayunan : ” Kaluar kabeh! “, ibu Lia bendu.
GERENTES HATE
Sayudi
Gunung Karikil
Cibiuk dina suku
satapak jalan ka puncak
ambuing, netekna ngigelan karep
Pangeumbing eurih garing
Srangéngé morérét haté
Kutan katiga, panutan
Henteu lantis ku cimata
Saléngkah nanjeur kabetah
Sarénghap beurat kaseunggah
Euleuh lewangna …
Di tukang umur ngajungkrang
Mipir gawir
Mumunggang anu kasorang
Biheung datang
Ka anu ditéang
Batuna sarwa kulawu
Tapi mun puncak katincak
Déét temen nu kakobét
Gunung puntang
Mo burung keuna panangtang
Bongan hirup, panutan
Teu wéléh nguntup
Chyé Rétty Isnéndés
ADUH MANUK
Geura eunteup dina haneutna keukeup
Haturkeun pangwilujeng unggal enjing
Kapan soanten anjeun imut nu ngagalindeng
Cirebon, 20.09.99
ADUH WENGI
Taya bulan wungkul kiceup bentang ngaheureuyan
hate mah tinggaleun dina horison tanpa wangen
Cirebon, 22.09.99
ADUH CIREBON
I
Lawang saketeng mapagkeun ku kakangen
Duh ieu ati milari imutna wali
II
Angin palabuan nyambuang seungit
pamayang. Bentrakna kembang beurang
teu kungsi ngelebuhkeun harepan
III
Gupay-gupay tangkal buah ngahiap
misono letah. Mending ngala hurang
nu luncat ka hate urang.
Cirebon, 23.09.99
ADUH ISUK
Dayang Sumbi ngebetkeun raragna
Sumirat sorot socana haneut nyaliara
najan wegah neuteup deudeuh dina
rasa indung beurang.
Cirebon, 24.09.99
Juniarso Ridwan
DI BASISIR RANCA BUAYA
angin geus manjangkeun walungan,
nepakeun hujan ka sakur dangdaunan,
lebah muhara ngadon nyangsaya na lengkob,
magar ditundung ku bulan nu pundung,
bongan peuting ngahaja dipurak,
poekna mancawura ditandean ku letah lambak,
keur mapaes laut nu pinuh sasalad,
ditandaan ku sesemplekan bentang.
basisir ngan bati rungsing,
batu-batu geus lawas ngarasula,
sumawonna pasir geus ilang pipir.
nyampak karang neundeun kahanjelu,
saniskara lauk meh pada nyingkah,
nu ngambang ngan kaleng butut jeung sandal plastik,
diselang hate pamayang nu hapa.
2001.
MURU PEUTING
teuing ku sono kana wayah nu ngolebat,
jajantung meh bitu pinuh ku hawa nu motah,
pijalaneun teu diitung tarahalna,
hayang geura ngaguar impian.
buruan kawas geus lila teu katincak,
tatangkalan pasolengkrah,
cucuk meh rungseb unggal usik,
tulak panto masih keneh naplok.
aya saha di jero imah?
gerendengna nepi kana ceuli,
tapi da sidik taya sasaha.
na lebah golodog aya jirim nu mo bireuk,
ringkangna napel na lelembutan:
“rek naon mantog?”
2002.
————————————————————-
Galura:
EDDY D. ISKANDAR
LEUNGITEUN
Kuring leungiteun leuweung
nu ngembat na implengan
kuring leungiteun sagara
nu ngancik na rasa
Taya keur mipir-mipir
taya keur mapay-mapay
mayakpak waruga rangsak
ukur rambisak
PAMADEGAN
Hareupeun nampeu topeng-topeng
nu mengparkeun lengkah
kuring dikenyang ka pakalangan
ngajak ngigelan kasenang
Saha nu bisa mungpang
meruhkeun kahayang
mun hate katalimbeng
kalebuh na talaga dunya
Reup peureum
mantengkeun pangbalikan
najan ukur kakalicesan
aya keneh lawang saketeng
nu nyaangan lalampahan
ka nagri jatiwalagri
NU KATALANGSARA
Ilang rasa
taya cimata sakeclak
kasedih kapeurih
palid ka sagara amarah
Taya tempat nyiruruk
kabeh diburak-barik
taya nu nyesa
Ukur jerit
parat ka tungtung langit
nilar kaketir
Suda tanaga
taya tangan pangawasa
taya nu mirosea
Ka mana kudu ngalengkah
ka mana jalan sorangeun
rek mulang mulang ka saha
rek balik balik ka mendi
Taya bihari
taya kiwari
URANG TEU WELEH NYAKSIAN
Urang teu weleh nyaksian
kayakinan nu leungiteun tangtungan
iman nu leungiteun adegan
ibadah nu leungiteun akidah
barudak leungiteun tapak
Loba nu mupusti bulan
leungiteun hakekat suci
ramadhan lir kalangenan
bedana ukur pakean buni
jeung boboleklakan
ganti tangtungan
saheulaanan
Loba nu kabengbat ku pangirut
teu weleh tumut kana kahayang
nu boga lalakon
lantaran nya ti dinya
ngocorna cikahirupan
Tapi sakur nu bisa maca jaga
bakal tumaninah dina ibadah
langgeng napak na bulan suci
SUNDA
Ka ditu ka Pajajaran
ka bihari Siliwangi
menekung na patilasan
nu nganteng dina wangwangan
Nyukcruk karuhun
nyaliksik wiwitan
mageuhkeun kareueus
nu nyampak
bet lagu kapati-pati
Bandung 2003
—————————————————————————
Sajak-sajak Cucu Nurjaman
robahna dunya teu saperti abad nu ngajaul
lalaki di sagigireun pati teu weleh ngukuntit
bahaya nu rek diciptakeun ku anjeun sorangan.
tangtu palastra lamun kahirupan memang nyutat
yen diri kudu geura-geura mulang ka alak paul
pramudita. hirup memang muter jang. di lalaki
atawa awewe nu ngantet cukang irung di cai.
laju naon anu rek diharepkeun ti diri kuring.
ah sigana mah antara aya jeung peteng. basi na
kecap lain basi na napsu eta lalampahan hirup
pabeasan, 12 agustus 2001
sabab titiktitik rancage
loba jalma anu sirik kaasup kuring jeung si ki
sirik ku pangabisa pangaweruh anu lega. anting
oge milu murag waktu nyieun kuburan nu nyunda.
bari nungguan warisan sajak si ujang ukur bisa
seuri kana pergaulanana anu siga semar nu sono
ka cipacing nu balatak ku sora gilang ngoconan
nu rek ngahujankeun buku-buku nu ngalumburukan
daun-daun bayem dina panci anu geus siga pisan
munara monas anu ceuk risnandar mah kaajaiban.
pabeasan, 11 februari 2001
sabab ajip rancage
sabab ajip rancage jadi aki sering nyuni dinu
buni. Sabab ajip rancage aki ageung ku kaisin
henteu ngarti aksara jeung nulis ku basa para
manusa. aki lain babi pedah henteu ngarti anu
asing kayaning sundanesse literature oge lain
anjing lamun tuna kana francais. ukur inggis.
hayangna sagede gunung hanjakal can kungsi di
patepungkeun ku wanci di bandung bari mantun.
sabab aki mah ghaib saperti seungitna — malati
pabeasan, september 2001
aya anu hayang siga
dina luhur beusi kapireng aya anu keur nyetel
kaset anu teu kapake ku antimo jeung pel kabe
sabab sorana halimpu saperti majalah humor di
luhureun meja redaksi. mamah mamah ari kuring
siga ajip rosidi atawa henteu. ninun caritana
mundinglaya caritana jante arkidam caritanana
anu mangpuluh-puluh carita dina mangrebu-rebu
keretas. henteu siah. mani ngerakeun ka mamah
geura paehan. kedah kumaha mamah. kuring siga
pabeasan, septesmber 2001
————————————————————————-
Sajak-sajak Zahir Zachri
Parahyangan Kiwari
Parahyangan nu endah,
Panonoban para hyang,
Tungturunan para bujangga,
Nu lungsur ti kahyangan,
Lalayaran di Leuwi Sipatahunan,
Napak kancang narimbang rasa,
Rasa cinta jeung kanyaah,
Rumaksa reujeung ngariksa,
Sarakan, sempalan endah sawarga.
Parahyangan nu asri,
Panonoban para apsari,
Tungturunan para pohaci,
Nu lungsur ti kahyangan,
Icikibung siram di cikahuripan,
Mesuh diri mersihkeun pikir,
Nitiskeun deudeuh jeung asih,
Galeuh tatali paranti,
Miasih lemah pangbalikan diri.
Hanjakal, Silib teh leungiteun harti,
Hanjakal, Siloka teu timu rasa,
Dikamanakeun Gusti, dongeng sore pamarende sare,
Geuning simpe geus ilang tina lalambe,
Dikamanakeun Gusti, tali paranti birahi nu pasti,
Geuning ilang leungiteun pamali,
Ampun Gusti
Bongan teu dituturkeun ku harti, teu diudag ku pangarti.
Parahyangan kiwari,
Ilang dangiang bihari,
Siliwangi kasilih wawangi,
Pakujajar geus muguran,
Paku Sarakan kiwari geus ngarangrangan,
Parahyangan salin rupa,
Ilang tempat pangabetah,
Jati kasilih ku junti,
Da bongan Ki Sunda geus leungiteun ajen diri.
Zet/lembang/03/02
Kuring Leungiteun
Leungiteun, kuring leungiteun
Dikamanakeun, ieuh, dikamanakeun
Panon leungit paningalna
Ceuli ilang pangrunguna
Diri dikadali napsu
Leungiteun, kuring leungiteun
Dikamanakeun, ieuh, dikamanakeun
Rasa leungiteun rumasa
Pikir kaleungitan harti
Udar tina temah wadi
Tali paranti nu pasti
Gusti,
Rumasa diri geus cidra
Ngaranjah alam nu asri, kagungan Gusti,
Qur’an Hadis anu pasti, teu jadi tali paranti
Ampun, Gusti, ampun.
Leungiteun, kuring leungiteun
Dikumahakeun, ieuh, dikumahakeun
Rumasa diri kalangsu
Milaku hirup ku napsu
Nyiar hurip teu ku harti
Kiwari kuring leungiteun
Zet/lembang/3/2002
Sajadah
Lamun alam geus leungiteun pangabetah
Bumi leungiteun tempat nu tumaninah
Kahirupan ngan ukur ninggalan runtah
Tanda,
Manusa leungiteun ahlakulkarimah
Laku lampah misalah tina ibadah
Leuweung larangan kiwari ngan kari ngaran
Leungit, genclang herangna cikahuripan
Hejo ngemploh pagunungan ngarangrangan
Leungit dangiang tingtrim alam padesan
Tanda
Jatining hirup ilang tina kahirupan
Mangsa hujan di beh girang, hilir kaseredan banjir banding
Lambak sagara umpalan, laut motah basisir bala ku runtah
Cai umpalan ngarakrak taya rasrasan, ngaruksak sagala nu kaliwatan
Leungeun ranggah roroesan, nu palid kokoleaban
Na Mangsa halodo panjang, hirup karasa beuki bayeungyang
Lemah gahgar caina saat paragat, kahirupan hanteu menyat
Bongan rasa salah milampah,
Bongan pikir salah miharti
Tetekon nu Maha Suci, qur’an hadis teu jadi tali paranti
Kiwari,
Mangsana diri sumerah
Ngamparkeun sajadah nu munasabah
Sajadah panjang saleganing laku-lampah
Mundut pitukung Allah nu Maha Murah
Gusti, mugi tempatkeun usik malik diri abdi dina ibadah
Zet/lembang/3/2002
Tawaf
Labaik allahuma labaik,
Gusti,
Abdi dongkap nyumponan gupay salira
Nedunan panggero pikir jeung rasa
Serah diri nyanggakeun karumasaan
Abdi awor na ulekan manusa
Galeuh museur gumulung ngiblat Kabah
Sabeulit Ihram diri sumerah
Labaik allahuma labaik,
Gusti,
Abdi teu werat neda ampunan dosa
Teu kebat meredih neneda pamrih
Sanaos Anjeun maha welas tur asih
Ukur cimata murag saparat lengkah
Katuna diri sagara karumasaan
Mudal sapanjang milampah Tawaf
Lembang/Zet/03-02
Antara Kuring jeung Anjeun
Antara kuring jeung Anjeun, nu majar anggang tanpa wangenan
Pamohalan rek kahontal, najan ranggah balilihan
Tapi naha, geuning kaliwat mun kuring ised salengkah.
Antara kuring jeung Anjeun, nu majar kaliwat mun dijeungkalan
Tapi naha teu katepi, ku jerit sora panggero
Sora anu paling jero kalah simpe taya pangwaro.
Gusti,
Kudu kumaha nyinglar kasepi, nyingraykeun lalangse simpe
Sono ka diri geuning teu tepi-tepi
————————————————————————-
Mangle:
Ditampi ping: 19-03-04/02:56:13
Satutas Halodo Panjang
Basa anjeun lumantung di buruan
Kuring ngahaja nyumput di pangkeng
Lain teu hayang mantuan mipit kembang malati
Nu mangkak ligar satutas halodo panjang
Ukur ngelol ge na jandela nu melenge,
Kuring teu wasa…
Bongan kalimpudan ku galindeng Maskumambang
(Melania, Pebruari 2003)
Shinta
Bari nyidem kakangen ti kaanggangan
Najan enya nyiksa, horeng Shinta ngundeur kagandrung
Bari nyanghunjar dina kikisik nu ngampar bodas
Anteng neuteup lambak di Pananjung
Nu guligah ka darmaga
Naha ieu palabuhan pangjugjugan kalbu
Nu caina canembrang herang siga di taman sawarga
Rama ukur ngalengkah tungkul,
Bari ngamalirkeun kanyaah nu patulayah dina ati
Ngabalayarkeun rusiah nu dipentangkeun ku itungan Nu Kawasa
Bandung, Maret 2003
nNur Asrianti
—————————————————————
Ditampi ping: 07-03-04/22:55:09
Sajak Opat Wilet
mun turun tina angkot memeh parapatan ijan
[ngincid ngetan muru pengkoln dewi sartika
ngudag bemo sukajadi muru antri di stasion]
: lengkah ngoleang siga buah dadap nu peuray?
alun-alun ngajual saluhureun zona rehab
masjid agung mungkur kana kamari ieu
da blok dalem kaum + aa jadi pasar
pasolengkrah matak megah ngimeutan duriat betah
saha nu ninggalkeun si mana atawa mana
ninggalkeun pun saha? alam + mahlukna
dibuntel ku waktos dicombo fatamorgana
rungah-ringeuh mangga lilir. “singhoreng teh,” pokna
naha hate nogencang basa nyegat angkot kebon kalapa?
26/3.2002
Kangsreng
nyingkab simbut ibun di cibatu
kareta langsam luhureun viaduct
entog haroshos dina batin: “kuring mulang!”
numpak angkot ka soreang narah jalan nu
diaspalan: naha gedong deui gedong deui,
ti iraha patani nandur semen jeung moe beton?
kolecer kari seahna. nguliweng jeroning pikir
kanyaah kari waasna. molongpong jeroning ati
—mangsa panto diketrokan naha tatangga anu moro?
26/3.2002
Candi Lancah
hayang ngenyang kanteh waktos
siga lancah nganyam sayang
gordeng ipis antara hurip jeung perlaya
anteng jeroning pikir, anteng dipepende
hiliwir angin. tumaninah siga kanteh nu
diselepkeun jarum hate kana kabaya sutra
leupas tina rungsing pikir, leupas tina
kingkilaban zaman. nyangsaya dina
kongkolak siga si utun jeroning gua gabra
11/4.2002
Lagu Ki Mas Tanu
heula mana: cahaya panon poe,
kalangkang, atawa si awaking?
belegug kun nyiptakeun kelewung
langit fayakun, na simpe-petengna
: rundag-randeg ngimeutan si saha tea
naon nu nyesa na lolongkrang cahaya
jeung karandang kalangkang -pok-Na
basa awak karancang + merekplek jadi awu
ucang-ucangan dina dahan quldi, tumaninah
jeroning ayang-ayang gung goongna rame
11/4.2002 [MANGLE 1953]
Beni Setia
RESENSI BUKU : Sunnah-Syiah Bergandengan Tangan: Mungkinkah?
RESENSI BUKU
Oleh: Muhammad Anis Maulachela
Judul : Sunnah-Syiah Bergandengan Tangan: Mungkinkah?
Penulis : Dr. M. Quraish Shihab
Penerbit : Lentera Hati
Cetakan : Pertama, Maret 2007
Halaman : 303 + ix
Bulan lalu (3-4 April 2007), menjadi tuan rumah sebuah event internasional bertajuk Konferensi Ulama Sunni-Syiah. Konferensi yang berlangsung di Istana
Bogor ini diprakarsai oleh NU, serta didukung oleh Muhammadiyah dan pemerintah. Sebagaimana tercermin dalam pernyataan Hasyim Muzadi dan Dien Syamsuddin tentang pentingnya menggagalkan upaya musuh dalam memecah-belah Muslimin, konferensi ini diharapkan mampu menghasilkan piagam persatuan umat Islam.
Ali bin Abi Thalib, Pendiri Mazhab Cinta
Ali bin Abi Thalib, Pendiri Mazhab Cinta
– KH. Jalaluddin Rakhmat –
atu-satunya manusia yang dilahirkan di bawah naungan Ka’bah adalah Ali bin Abi Thalib. Ketika ibunya, Fathimah binti Asad, dalam keadaan hamil tua, ia thawaf mengelilingi Ka’bah. Pada saat itulah, datang tanda-tanda bahwa ia akan segera melahirkan. Abu Thalib lalu membawanya masuk ke dalam Ka’bah dan di tempat itulah Ali bin Abi Thalib lahir.
Menurut satu riwayat, ibunya meminta agar anak yang baru lahir itu diberi nama Haidar, yang berarti singa. Kakek dari arah ibunya bernama Asad, yang juga berarti singa. Tetapi Abu Thalib berkata, “Kita tunggu saja sampai Rasulullah saw datang.” Masih menurut riwayat ini, Ali kecil tidak mau menyusu kepada ibunya sebelum Rasulullah saw datang. Ketika Rasulullah saw tiba, ia mengecup Ali dan Ali pun mengecup Nabi. Rasulullah saw menamainya ‘Ali yang berarti orang yang memiliki ketinggian. ‘Ali adalah salah satu nama Tuhan. Misalnya dalam ayat, “Wa lâ ya’udduhû hifzhuhumâ wa huwal ‘aliyul ‘azhîm.” (QS. Al-Baqarah 255). Sama halnya dengan nama Muhammad, yang juga merupakan nama Tuhan, seperti dalam hadits Qudsi, “Ana Mahmud, wa anta Muhammad. Aku Tuhan adalah Yang Terpuji dan engkau juga adalah yang terpuji,”
PAUS BENEDKTUS XVI TEGASKAN DUKUNGAN PROGRAM NUKLIR IRAN
KANG JALAL : KONFLIK SUNNI-SYIAH DI IRAK DISEBABKAN KEHADIRAN AS
KANG JALAL : KONFLIK SUNNI-SYIAH DI IRAK DISEBABKAN KEHADIRAN AS
Wawancara dengan : Ahmad Nurcholish/Syirah
Siang itu, langit
Jakarta terasa sangat menyengat. Tak hanya itu, kepulan asap kendaraan bermotor yang memadati lalu lintas
Jakarta semakin melengkapi kesemrawutan
kota metropolitan ini.
Namun, suasana itu hilang saat memasuki Pusat Studi Islam Paramadina di bilangan Pondok Indah Jakarta Selatan. Dr. Jalaluddin Rakhmat, M.Sc. sedang menyampaikan kuliah di depan mahasiswa Paramadina. Uraiannya yang tandas dengan basis pengetahuan yang luas membuat mahasiswa fokus mendengar ceramahnya.
Jalaluddin dikenal sebagai pakar komunikasi, pemuka agama dan pimpinan Jemaah Ahlul Bait. Ia lebih akrab disapa Kang Jalal. Sejumlah buku telah lahir dari tangannya. Di antaranya adalah Islam Aktual (Mizan Pustaka), Meraih Cinta Ilahi (Remaja Rosda Karya), Madrasah Ruhaniah (Mizan Pustaka), dan Memaknai Kematian (IIMAN).
Ketokohan dan pemikirannya dapat disejajarkan dengan almarhum Cak Nur dan Gus Dur. Bahkan, penulis buku Islam dan Pluralisme: Akhlaq Qur’an Menyikapi Perbedaan ini juga memantik kecaman dari kubu yang bersebrangan dengan gagasan-gagasannya.
Adian Husaini misalnya, dalam situs Hidayatullah.com, ia mengatakan: “Jalaluddin Rakhmat, memanipulasi ayat untuk mendukung gagasan Pluralisme Agama. Cara seperti ini sama saja dengan “menjual minyak babi bercap onta”,” kata anggota MUI ini.
Namun, pria yang lahir di
Bandung , 29 Agustus 1949 ini tetap konsisten dengan keyakinan yang dipahaminya. Termasuk soal nikah mut’ah dan poligami. Baginya kedua hal tersebut dihalalkan oleh ajaran agama yang tidak seorang pun boleh mengharamkannya.
Usai mengajar di PSI Paramadina, Kamis (3/5) lalu ia langsung menuju mess IJABI di Jl. Puri Mutiara II/39 Jakarta Selatan untuk berbincang dengan Syir’ah.
Ditemani sepiring tempe goreng, sepiring tahu goreng, sepiring kacang atom, dan sepiring rempeyek kacang, kepada kontributor Syir’ah Ahmad Nurcholish, Kang Jalal berbicara panjang lebar seputar pertemuan Sunni-Syiah Istana Bogor awal April lalu, tentang Nikah Mut’ah yang sudah disalahgunakan, juga soal poligami yang belakangan ramai diperdebatkan. 6 orang pengurus IJABI turut pula menemani perbincangan akrab dan hangat siang itu. Berikut petikannya:
MM
reborn to be trader
Murrey Math sebuah seni trading maping yg worth it


text:
Ukur Banyol • Cék Bah Enyus • Ahad, 29 Juli 2012 16:24
Tangtu ieu panon Abah, najan geus rada lamur gé asa bakal leuwih héjo nyaksian imut Tina batan ningali duit mah. Komo lamun duit récéh. Éta imut Tina, mojang méncrang nu kapilih jadi Mojang Jawa Barat taun 2002, matak kabayang wanci beurang, kaimpi-impi wanci janari. Matak, basa ningali spanduk Tina, betah wé panon téh. Cacak mun keur nyupiran motor mah aya bahan nubruk bujur mobil, da panonna tinggaleun dina imut Tina.
Tapi apan abah téh ulah kabobodo ténjo kasamaran tingal. Neuteup hiji kaayaan teu cukup ku mata soca, tapi kudu dibarengan ku mata jiwa. Tug nepi ka timbul hiji pananya: naon sabenerna motivasi maksud Tina ngabéngbréngkeun spanduk di sisi jalan? Lamun jawabanna saukur niat silaturahmi jeung warga Kota Bandung, tangtu basajan teuing. Sabab, réa cara séjén pikeun silaturahmi salian ti masang poto dina spanduk. Jeung deui, kakara bulan puasa ayeuna Tina ngahaturkeun “wilujeng saum” ngaliwatan spanduk.
Lamun motivasina hayang leuwih sohor... asa teu logis, da Tina mah geus kakoncara di tingkat nasional, geus disajajarkeun jeung kaum sélébritis séjén anu mindeng mapaésan ingpotaingmén. Jadi, dua alesan geus gugur. Tangtu aya maksud séjén di satukangeun spandukna.
Perkara ngucapkeun “wilujeng saum” ngaliwatan spanduk, mémang mangrupa hak séwang-séwangan satungtung kabedag ngawaragadan nyitak jeung mayar pajegna. Sanajan réa anu kabedag nyitak jeung mayar pajeg spanduk, teu hararayangeun kikituan. Contona incu Abah, Ujang Sutimo, pangusaha beusi ti Cigorowék. Rék sabaraha rébu spanduk gé sigana kabiayaan. Tapi batan dipaké nyitak jeung mayar pajeg spanduk, leuwih hadé duitna dibagikeun ka nu barurtuheun. Tong boro dipajang dina spanduk, dalah rék diwawancara ku wartawan ogé kéképéhan, teu daékeun.
Lamun Tina rék nyalon jadi Kepala Daérah, boh jadi walikota atawa Gubernur, tangtu éta ogé hakna. Satungtung dirarojong ku masarakat mah, abah ogé moal burung ngarojong. Tapi, asa mending balaka baé, teu kudu éra-éra dina pulitik mah. Abah mah resep ka calon pamingpin téh anu wani tandang bari tetep handap asor.
Ngan abah téh boga harepan, sing saha baé anu engké jadi Walikota Bandung atawa Gubernur Jawa barat, cik atuh ulah loba teuing majang poto dina spanduk jeung baliho. Sajabana ti sareukseuk ningalina, anu leuwih penting mah apan ngurus masarakat sangkan leuwih raharja. Lamun rahayat geus raharja, pangwangunan suksés, lingkungan alam kapiara, pék baé rék nanarsisan majang poto saban péngkolan ogé.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09